qundao/data-zh-poetry huggingface dataset:
拟古诗·其二
作者：慕昌溎
朝代：清

群雄逐秦鹿，楚汉久相持。矫矫淮阴侯，右汉心不移。下赵威名振，定齐先声驰。嗟哉赤帝子，推食复解衣。固陵期会战，如饥望黍酏。讵意重瞳灭，伪游忽相欺。野鸡任肆毒，钟室遭诛夷。靡靡单葛衣，鲜白如凝脂。夏著何疏爽，秋著何凄其。物性岂异昔，著之非其时。器败虫乃生，恩寡才间疑。密谋钜鹿守，此语复谁知。
早秋
作者：慕昌溎
朝代：清

风蝉鸣菀柳，薜荔绕墙翠。天空清如水，西风生爽气。池边开晚莲，阶下发新蕙。待到中秋日，延月赏秋桂。
昆仑奴歌
作者：慕昌溎
朝代：清

飞宇连云列阿阁，相公卧病垂珠箔。中有佳人颦翠蛾，春愁暗逐炉烟结。千牛省疾乍登堂，杨柳风姿何濯濯。酪湩虽甘桃液酸，幽怀脉脉言不得。临别殷勤覆玉纤，含情空指胸前月。不教磨勒解疑团，月满良宵应独看。力士金椎挝猛犬，雕栏已失护花幡。逐得渔船辞洞口，一肩香雪度重垣。嗟嗟人奴技至此，惜哉未遇汉天子。戈盾林中如鸟飞，汾阳失策复何悔。安、史虽灭外夷强，胡不使之执鞭弭。他年翠辇再蒙尘，空令卖药洛阳市。
春暮
作者：慕昌溎
朝代：清

皇州春晚柳依依，湿翠侵阶苔藓肥。满地落花新燕乳，一天疏雨晓莺飞。茶烟几缕閒留树，轻絮无声暗扑扉。历乱碧桃开未尽，幽庭犹自弄芳菲。
月夜
作者：慕昌溎
朝代：清

日落碧天暝，深树栖鸦集。开轩纳夜凉，秋虫一何急。幽庭散花影，月色皎如日。夜静竹风清，流萤飞复息。
望终南
作者：慕昌溎
朝代：清

终南晴后势崔鬼，积雪皑皑万壑堆。天外奇峰连日白，山头老树尽花开。惊风摧木号阴岭，冻瀑挟冰走涧雷。晓起长安排闼望，岚光如水入城来。
杜子美出塞
作者：慕昌溎
朝代：清

含凄别亲故，驱马度塞垣。惊风撼阴海，大雪压龙山。胡天云气恶，我行何时还。朝廷方勤远，壮士敢顾身。所怜多死亡，何以答吾君。男儿即戎事，报国当及辰。荣名患不立，成败何足论。
梳妆台
作者：慕昌溎
朝代：清

金国萧条万事非，妆台犹说李宸妃。芳尘无复凌波步，霞绮还疑旧舞衣。细雨禁城花自落，疏钟太液燕空飞。雕栏玉砌春长在，应有香魂月下归。
浣花草堂
作者：慕昌溎
朝代：清

稷契原无愧，栖栖终倦游。干戈空涕泪，诗笔即《春秋》。茅屋经今在，寒江镇日流。伊、周如坎坷，著述亦长留。
潼关行
作者：慕昌溎
朝代：清

东走黄河西华山，屹然当险开潼关。雉堞高插青云端，一夫坚守称万全。桃林战士二十万，谁致死之歌舒翰。三秦流血膏胡锋，长蛇封豕蟠关中。銮舆播荡身降虏，勋名百战皆成空。哥舒失机诚自辱，悲哉胜朝孙白谷。慷慨临关血战频，孤忠卒难撑全局。朝廷政事伤陵夷，乾坤坐令烟尘飞。譬如全体皆已失，咽喉虽存将安为。是知在德不在险，吁嗟关兮空崔巍。
纳凉
作者：慕昌溎
朝代：清

碧天初过雨，露坐纳凉时。夜静月光朗，风吹花影移。蛩声鸣暗水，萤火落疏篱。坐久清宵寂，荷香满曲池。
纳凉
作者：慕昌溎
朝代：清

避暑池塘雨乍收，芰荷香暗绿阴稠。松间老鹤眠初觉，水底疏星影乱流。夜月虚明辉万户，银河清浅入新秋。好逢八月浮槎至，泛向天边访女牛。
绝笔
作者：慕昌溎
朝代：清

雨中杜宇啼，溅尽一腔血。莫化断肠花，肝肠已断绝。
芦沟桥
作者：慕昌溎
朝代：清

晦夜犹留月半环，应怜旅客道途艰。人来京国驰如骛，月到芦沟亦不閒。野雾浓蒸千树合，寒流倒影一钩弯。长安此去无多路，缥缈红云拥九关。
蓬莱阁观海歌
作者：慕昌溎
朝代：清
体裁：古风

蓬莱杰阁凌长空，东海名胜常称雄。俯窥沧溟渺不极，蜃市变化虚无中。我本好奇逸兴发，一尊特向高台设。是时澹日过朝晡，海云如墨浪翻雪。狂飙骤起万山昏，长天吹破青铜色。惊涛漰湃岛屿动，喧豗震裂老蛟窟。骊龙怒起战翔阳，水上浮光明复灭。大鱼鼓鬣似奔雷，百川一吸喷成沫。有如钱塘破阵舞，百灵恍惚纷出没。冯夷击鼓天吴歌，耳目惝■心惊绝。云开风静波浪恬，神山遥望青巉巉。玉妃素女向我笑，金枝翠羽藏烟岚。海阔天空万籁绝，无言独下潮海庵。归途衣袂风袅袅，好趁夕阳听水鸟。红尘回首望高楼，杨花乱舞山城道。
蓬莱阁观海歌
作者：慕昌溎
朝代：清

蓬莱杰阁凌长空，东海名胜常称雄。俯窥沧溟渺不极，蜃市变化虚无中。我本好奇逸兴发，一尊特向高台设。是时澹日过朝晡，海云如墨浪翻雪。狂飙骤起万山昏，长天吹破青铜色。惊涛漰湃岛屿动，喧豗震裂老蛟窟。骊龙怒起战翔阳，水上浮光明复灭。大鱼鼓鬣似奔雷，百川一吸喷成沫。有如钱塘破阵舞，百灵恍惚纷出没。冯夷击鼓天吴歌，耳目惝𰑘心惊绝。云开风静波浪恬，神山遥望青巉巉。玉妃素女向我笑，金枝翠羽藏烟岚。海阔天空万籁绝，无言独下潮海庵。归途衣袂风袅袅，好趁夕阳听水鸟。红尘回首望高楼，杨花乱舞山城道。
读神仙传有感
作者：慕昌溎
朝代：清

封禅祈灵海上游，几人曾得到瀛洲。紫芝东采三山远，青鸟西飞五利愁。终古玉关秦月在，祇今汾水汉云秋。剧怜仙李蟠根大，圣祖俨然御冕旒。
谢灵运游山
作者：慕昌溎
朝代：清

弱冠怀微尚，复与世相逐。违志兹二纪，谢病返初服。寻异淹晨昏，赏心穷水陆。层岩备登顿，平林恣远瞩。阳葩相映蔚，幽草亦芬馥。微雨过春江，蒲稗生新绿。水流虑自澹，山深人绝俗。行从太公任，朅伐谢林木。
送春
作者：慕昌溎
朝代：清

春光此去欲何之，好向东风问后期。币地绿阴啼鸟换，满庭风絮卷帘时。遥看别路云千叠，且尽临歧酒一卮。祇有落花不辞远，多情直送到天涯。
道上
作者：慕昌溎
朝代：清

高岭簇云起，梅花将破颜。冻云寒敛日，急雨冷吞山。黄叶犹依树，征鸿已度关。人家前去近，犬吠暮烟间。
道上即事
作者：慕昌溎
朝代：清

古道西风急，铃声自往还。孤城残雨外，落日断霞间。秋色团高树，寒流啮断山。长安回首处，千里白云閒。
金台览古
作者：慕昌溎
朝代：清

沙气蒸云落日黄，西风高啸万林霜。金台骏骨归何处，古木寒鸱镇夕阳。聊共新诗添点缀，空馀衰草阅兴亡。燕昭身后望诸去，胜迹当时久已荒。
雨中游曲江
作者：慕昌溎
朝代：清

一天疏雨且衔杯，寒食寻芳曲水隈。江燕低随飞絮下，春帆閒逐落花来。沙蟠细草萦青带，风卷轻波泻绿醅。回首当年修禊事，兰亭诵罢更徘徊。
雨后即事
作者：慕昌溎
朝代：清

云开犹漠漠，雨过一鸠飞。落日长天迥，开帘双燕归。岚光团远岫，苔色上柴扉。向晚喧渔市，风腥银带肥。
雨夜读书
作者：慕昌溎
朝代：清

密雨喧苔砌，芸窗夜读书。吟声深竹里，凉意一镫馀。风起蛩鸣急，更深暑气除。流观千古事，此乐有谁如。
霸桥
作者：慕昌溎
朝代：清

几株新绿雨冥冥，玉笛吹来隔岸听。柳色不知前代改，春来还向霸桥青。初添弱线萦烟水，送尽行人过短亭。最是夜深离别处，一林残月酒初醒。
韦应物访友
作者：慕昌溎
朝代：清

言访摄生客，持榼披云树。采药犹未归，一鸟烟中度。怅望碧云深，幽人渺何处。日暮雨萧萧，独下寒山去。
题航海图
作者：慕昌溎
朝代：清

长风莽漾荒烟织，万峰倒插骇浪逼。寒星炯炯海天高，孤帆如箭接红日。
望海
作者：慧琳
朝代：清

澎湃汇群川，苍茫一片烟。浮槎怀此日，鞭石自何年。有岛多藏国，无涯恐堕天。曾经三浅后，待尔作桑田。
过出海庵访元济上人不值
作者：慧琳
朝代：清

地僻径纡回，深林有禅室。乘兴独来兹，云与僧俱出。炉冷篆烟消，庭空落叶集。坐久默无言，空山下斜日。
严滩过子陵钓台
作者：慧霖
朝代：清

自著羊裘老富春，画工辛苦绘功臣。先生到处堪高隐，天上宵来卧故人。七里江声终不断，四围水鸟亦相亲。利名淘尽尘中事，留得乾坤一钓纶。
冬夜独坐
作者：慧霖
朝代：清

我本无为者，端居一室中。孤镫空照雨，四壁冷栖风。交以性情合，禅因文字通。法云何广大，弥布十年功。
嘉平月十九日寄怀竹庄观察
作者：慧霖
朝代：清

一剑光寒山外山，半空星挂斗牛閒。江分九派东南去，云在双孤大小间。风雪更番传岁暮，梅花消息动乡关。石钟曾有髯翁记，可为参寥选韵还。
太史倚装待发连日枉顾话别恳恳无已叠韵奉简
作者：慧霖
朝代：清

北风江上来，寒月照野屋。荐士有昌黎，爱僧如郑谷。拟上北阙书，还对南山菊。花不受人怜，诗成招我读。临别重论文，夜游期炳烛。于意究云何，幽情畅未足。傥逢笑口开，无碍吟髭秃。行行重行行，为君歌一曲。
小孤山
作者：慧霖
朝代：清

卓然空倚傍，高放出云头。吴、楚分中界，金、焦截下流。荡摇空水国，孤秀矗僧楼。来往风帆利，何人据上游。
平山堂
作者：慧霖
朝代：清

平远楼台据蜀冈，三峰起伏万松苍。风流太守开公宴，江上诸山到此堂。曾制荷觞倾碧酿，似甘棠。醉翁之意髯翁得，同爇文忠一瓣香。
庚午三月三日招诸大雅松云精舍修禊集兰亭字
作者：慧霖
朝代：清

契合形殊坐品贤，临风感事亦欣然。一春流水怀今日，万古人生骋少年。有管无弦幽静室，左兰右竹盛阴天。清游长在初修地，此外林亭况已迁。
庚申正月十三夜立春
作者：慧霖
朝代：清

笑语东风解冻迟，立春翻在试镫时。老年无伴惟亲火，佳节能閒且赋诗。乞米书多因酒券，买花钱半是香资。诸天雨洒莲台净，开到寒梅第几枝。痴未能除早绝贪，此生端合住茅庵。岂无松竹梅三友，祇有诗书画一龛。瑞现昙花都是幻，味寻谏果要回甘。今宵谁共谈风月，默数星辰看斗南。
庚申正月十三夜立春·其一
作者：慧霖
朝代：清

笑语东风解冻迟，立春翻在试镫时。老年无伴惟亲火，佳节能閒且赋诗。乞米书多因酒券，买花钱半是香资。诸天雨洒莲台净，开到寒梅第几枝。
庚申正月十三夜立春·其二
作者：慧霖
朝代：清

痴未能除早绝贪，此生端合住茅庵。岂无松竹梅三友，祇有诗书画一龛。瑞现昙花都是幻，味寻谏果要回甘。今宵谁共谈风月，默数星辰看斗南。
李莲生茂才以长句为题小草依韵奉谢
作者：慧霖
朝代：清

修竹心虚坚有节，老梅骨瘦硬如铁。乾坤清气得来难，一卧空山休漏曳。是空是色年复年，空中幻出云霞烟。不恨生在千年后，但恨生不千年前。有诗可吟酒可醉，菩提即是逃禅处。一朵梅花一首诗，万个吟身万梅树。李侯生有冰雪姿，倾心为我题长句。李侯李侯歌漫夸，请将此笔凌云霞。不然署作护花使，愿与仙人扫落花。君不见仙骨珊珊身落落，举头一拔红尘脚，定有清风振河岳。
栖贤寺
作者：慧霖
朝代：清

五老云中唤不应，名山从未要人称。虎头写出庄严相，舍利光分大小乘。三峡波涛惊过客，一龛风雨定诗僧。昔贤跨鹿来栖止，深夜摊书借佛镫。
次砚生雪夜见怀韵
作者：慧霖
朝代：清

僧家随地置蒲团，雪夜遥知忆懒残。孤鹤梦归双脚冷，野梅花孕一身寒。穷年真觉读书好，连日应歌《行路难》。我未出山频打坐，笑将饶舌敩丰干。
砚生太史将入都同人于重阳于三日就菊设饯以屋小于舟人澹如菊分韵得屋字
作者：慧霖
朝代：清

桂石已无山，松云尚有屋。君还玉照堂，不羡王官谷。索笑春寻梅，撷芳秋摘菊。离怀托篇什，共向篱根读。送酒劳白衣，敲诗剪红烛。更偷半日閒，相劝一杯足。公等文字豪，我惭笔花秃。愿随江月行，扣舷和清曲。
端阳前一日送官城太守之蜀仍步前韵
作者：慧霖
朝代：清

一官筹画百重城，锦里犹来早著名。骑鹤未缠腰万贯，听猿先下泪三声。且将酒醉端阳节，难得诗传蜀道行。傥是淮南遥问讯，为言我辈独钟情。
答和李晴川宗伯见赠原韵
作者：慧霖
朝代：清

半生多愧一无能，况是云堂退院僧。花径得閒仍自扫，诗坛相望几人登。但教心地明如月，何碍头衔冷似冰。曾制荷觞邀竹醉，名山风雨话传镫。面壁能参文字禅，一花一石总清妍。法云珍重开初地，香火终须赖后贤。自有洞天藏白鹿，本来居士属青莲。投桃报李吾何敢，且结三生未了缘。
答和李晴川宗伯见赠原韵·其一
作者：慧霖
朝代：清
体裁：七言律诗

半生多愧一无能，况是云堂退院僧。花径得閒仍自扫，诗坛相望几人登。但教心地明如月，何碍头衔冷似冰。曾制荷觞邀竹醉，名山风雨话传镫。
答和李晴川宗伯见赠原韵·其二
作者：慧霖
朝代：清
体裁：七言律诗

面壁能参文字禅，一花一石总清妍。法云珍重开初地，香火终须赖后贤。自有洞天藏白鹿，本来居士属青莲。投桃报李吾何敢，且结三生未了缘。
翼日坐雨
作者：慧霖
朝代：清

阴晴莫定花朝去，风雨飘萧社令来。人是陶公还乞食，世无鲍叔肯通财。古今商略书千卷，天地苍茫酒一杯。春在江南谁问讯，莺飞草长任徘徊。
舟中感怀叠前韵
作者：慧霖
朝代：清

一叶蒲帆挂向东，旗亭西望忆诸公。新愁似水浮天外，旧梦如云到客中。太白才名因酒重，杜陵老病坐诗穷。夜来湖上才摇笔，便有鱼龙唤雨风。纤拽篙撑各自谋，舟师努力向滩头。江山对面迎残客，花鸟多情劝小留。上水太难下太易，顺风何喜逆何愁。此行堪把邮程计，卅六湾过到信州。
舟中感怀叠前韵·其一
作者：慧霖
朝代：清

一叶蒲帆挂向东，旗亭西望忆诸公。新愁似水浮天外，旧梦如云到客中。太白才名因酒重，杜陵老病坐诗穷。夜来湖上才摇笔，便有鱼龙唤雨风。
舟中感怀叠前韵·其二
作者：慧霖
朝代：清

纤拽篙撑各自谋，舟师努力向滩头。江山对面迎残客，花鸟多情劝小留。上水太难下太易，顺风何喜逆何愁。此行堪把邮程计，卅六湾过到信州。
西湖放歌
作者：慧霖
朝代：清

曩闻西湖景，奇胜甲天下。今年六月始来游，所闻不及所见者。西湖山，如画图，楼台缥缈开蓬壶。西湖水，清见底，净碧荷花香卅里。若将西湖比贤士，光风霁月何清美。若将西湖比西子，澹妆浓抹洵如此。白公苏公两仙才，为政风流先后来。酒魂诗魄在何处，夜深飘渺云车回。表忠旧迹祠宇在，苏小坟头春似海。英雄事业儿女情，俯仰千秋发深慨。金牛之湖尚可游，销金之窝安得留。吁嗟乎！人生到此亦快意，何必五岳名山一一穷搜求。
遗怀
作者：慧霖
朝代：清

云自高飞水自流，清风拂拂拟仙游。寸丝不挂真行脚，长物全无且掉头。未到百年空万想，能超一劫已千秋。前因后果分明在，欲唤山猿与唱酬。
闰中秋玩月
作者：慧霖
朝代：清

禅边风味客边愁，馈我清光又满楼。一月可曾閒几日，百年难得闰中秋。菊花信待重阳久，桂子香闻上界留。遮莫圆明似前度，不知谁续广寒游。
闰中秋玩月
作者：慧霖
朝代：清
体裁：诗

禅边风味客边愁，馈我清光又满楼。
一月可曾闲几日，百年难得闰中秋。
菊花信待重阳久，桂子香闻上界留。
遮莫圆明似前度，不知谁续广寒游。
题云谷上人梅花帐额有罗浮清梦四字
作者：慧霖
朝代：清

少年上人号云谷，不独修慧还修福。四大床参明月禅，一团瓢借梅花宿。梅花之气清且幽，无端思入罗浮游。罗浮有约不能到，佛在心头莫远求。精蓝曾是将军宅，何不种梅伴老柏。暗香浮动影横斜，梦魂一觉东方白。
和屠我法双梅诗
作者：戈中颜
朝代：清
体裁：七言律诗

寂对难追冰雪经，芳联伯仲翼荒坰。风狂骨立沈嵇阮，雨妒香孤泣尹邢。接武耻谈桃富贵，比肩笑慰竹飘零。争春冻雀喧空谷，相顾聊堪影赠形。
蚤春閒居
作者：戈元颖
朝代：清
体裁：五言律诗

春风不相负，重到柳堂前。地煖初萦草，池寒未种莲。干戈看往事，雨雪入新年。野外容栖傲，江湖正淼然。
读无能新诗
作者：戈元颖
朝代：清
体裁：七言律诗

榴花开遍复红蕖，此日相过下泽车。散病樽前司马赋，感时箧里贾生书。中原意气怜同调，京国篇章慰索居。欲报瑶华惭玉案，北窗风雨渺愁予。
题桃源洞天仙图
作者：戈元颖
朝代：清
体裁：古风

兀兀天地内，川壑开烦襟。轩楹芝草长，白云与之深。中有餐霞士，独抚丘中琴。逸侣结遐契，获事心所钦。群族无近状，清泉多好音。山候延晷夕，岫景变阳阴。沧桑易眺听，遥踪寄长林。呼鸾理瑶策，振衣玉山岑。
别盘山
作者：戈涛
朝代：清

青沟住独久，珍重别髯髡。石订重来约，山留昨夜魂。东西分涧水，次第下烟村。回首从前路，天城近石门。
古槎行为梁阶平前辈作
作者：戈涛
朝代：清

横阶十尺烟光青，枯槎溜雨欹中庭。奇质疑遭龙火劫，遗珠黯淡蟠雷霆。肤理庚庚绣石发，古斑似结丹砂英。蛇穿螬齧蝼蚁穴，时有光怪腾宵冥。当年移植西湖种，留烟宿月延风清。递经门阑换主客，谁记岁月分衰荣。断节半衔痴瘿长，盘凹或寄华苕生。主人爱护不忍斫，环以翠筱森亭亭。时来旋绕据其腹，耸肩袖手吟咿嘤。摩挲几回增慨息，含毫渺虑悲兰成。古音琅琅响清绝，恍奏长笛开林坰。我生阅世本百感，况触孤调传商情。哦诗夜半虫语歇，空堂淅淅来秋声。
自怀化驿山开路夷达罗旧
作者：戈涛
朝代：清

遮眼山万重，重重了无异。石磴缘乖崖，棱锷削膂臂。长绳挽崇攀，众力留俯坠。有泉半沮洳，有田尽芜秽。晚宿怀化亭，朝光引征骑。平畴乍轩溪，峻崿如引避。苍翠透林间，斜睇翻妩媚。稍舒纡郁怀，遂纵青冥辔。迢遥展流觌，浩荡生遐思。汩汩沅江来，棹讴杂清吹。惜景追前程，长谣慰劳勚。
访东涧僧不遇
作者：戈涛
朝代：清
体裁：古风

我闻东涧僧，能诗似齐己。策杖一幽寻，潺潺两涧水。深院闭无人，微闻松落子。
访东涧僧不遇
作者：戈涛
朝代：清

我闻东涧僧，能诗似齐已。策杖一幽寻，潺潺两涧水。深院闭无人，微闻松落子。
赠董清平燮庵
作者：戈涛
朝代：清

栖迟锁院论文日，弹指流光已十年。异地相逢嗟共老，故人虽在散如烟。华风久格蛮夷俗，灵雨新沾芋栗田。莫叹官贫公禄薄，与君畴昔酌清泉。
雨夜
作者：戈涛
朝代：清

凉气入庭竹，潇潇声作秋。应知今夜雨，顿长百泉流。淇水经前渡，苏门忆昔游。十年弹指事，伏枕梦悠悠。
题张氏山居
作者：戈涛
朝代：清

会心岂在远，得意无能名。一径古松色，半崖秋水声。闲云将鸟意，呦鹿杂人行。最识幽居好，马蹄尘又生。
井陉道中山色甚佳前游未之奇也
作者：戈涢
朝代：清

昔畏井陉道，乱石如猛虎。今爱井陉山，遥峰如静女。前岁与今岁，所历非有殊。今乃下心意，昔但忧驰驱。譬如读异书，聱牙初不免。既深遂忘疲，文奥义自显。紫翠非一状，烟峦逾千重。延绵不可极，转转相为容。是岁秋雨足，宿麦有万亩。环山一剪齐，绿若春初韭。既以增妩媚，弥用清心神。又如画功妙，设色多于皴。翻恨迫长途，不得恣幽讨。何当万峰巅，一览群山小。同行无朋侣，谁与赏此奇。顾笑语僮仆，顽石亦解颐。
扑满分韵得复字
作者：戈涢
朝代：清

空其中，硕其腹，以瓦为之代箧椟。上开狭孔容一钱，鬻向儿曹作私蓄。入窍虽易出窍难，抱持把玩从翻覆。不劳费扃钥，不须防厮仆。但嗟器易盈，满便遭敲扑。锵然一掷落纷纷，青蚨遍地如撒菽。黄童快意白叟笑，终岁积来不盈掬。金穴底深深，铜山高矗矗。既足遗子孙，兼之瞻亲族。戋戋能几何，曾不给饘粥。小儿作计良足嗤，壮夫谋生虑宜熟。我曾四方事奔走，蝇头也共人逐逐。囊漏宁余润笔资，舌耕讵有逢年福。当时误信太白言，千金散尽还来复。人生由命匪由他，韩子至论今方服。枉羡金满籯，空买愁千斛。宁甘壁立贫，不效穷途哭。万卷从来敌百城，且收残编充败簏。
眼镜分韵得可字
作者：戈涢
朝代：清

少年观书如观火，偏傍点画推细琐。年老双目渐昏眊，睻目空花飞朵朵。临池未写意已疲，展卷欲诵眉先锁。叆叇何物乃尔神，能使精力还故我。两片轻冰彻底明，满轮蟾影凌虚堕。鲁鱼豕亥辨毫釐，大似燃犀走轻舸。朝朝铅椠那辞劳，夜夜校仇犹自果。我笑杜陵对佳节，看花常愁雾中坐。又笑东坡观细字，向龙乞水计何左。至宝无由持赠之，若令一见应许可。
阻雨宝田家
作者：戈涢
朝代：清

相对话淫潦，愁阴何日开。惊闻茶鼎沸，又道雨声来。屋避床床漏，阶封步步苔。农家方望岁，妇子倍增哀。
题丹崖老人画册
作者：戈涢
朝代：清

悬崖大石危欲裂，卧涧虬枝怒欲折。展卷大叫诧奇绝，先生使笔笔屈铁。却下前溪势渐平，蒙茸芳草被堤生。有人负手逍遥立，上有黄鹂深树鸣。
新柳词
作者：戈渡
朝代：清

长堤风软绿丝丝，不计千枝与万枝。多谢柔条初学舞，可能还似汉南时。灵和殿里记当年，细雨斜风二月天。一种酣情呼不起，懒开青眼学偷眠。
新柳词·其一
作者：戈渡
朝代：清

长堤风软绿丝丝，不计千枝与万枝。多谢柔条初学舞，可能还似汉南时。
新柳词·其二
作者：戈渡
朝代：清

灵和殿里记当年，细雨斜风二月天。一种酣情呼不起，懒开青眼学偷眠。
秋日黑窑厂晚眺
作者：戈渡
朝代：清

斜阳扶我上荒台，天外青山列障开。万里云阴随雨至，九边风色送秋来。水流今古同悲响，诗吊幽燕有霸才。几处暮砧催剪尺，白杨衰草雁声哀。
立秋后三日雨后湖上
作者：戈渡
朝代：清

荷渚依兰桨，鸳鸯野梦清。霞光薰晚渡，塔影压秋城。人语风前软，箫声水上轻。五湖三泖志，几遂此生情。
和李青墅培葛培初韵
作者：戈源
朝代：清

忆曾叱驭访衡门，茗碗香烟笑语温。士气故从吾辈作，诗名原并使臣尊。相知敢诩传心法，晚遇翻愁惹泪痕。好记青霄蜚羽日，望云有客咏腾骞。
冬日
作者：戈溥
朝代：清

短檐喧冻雀，暖日映窗虚。白发羞新镜，青山忆旧书。风高寒雁急，地远故人疏。岁岁梅花发，何时适我初。
答饶海亭寄怀原韵
作者：戈溥
朝代：清

一曲听泉百虑清，只求琴意不求声。三更露堕哀猿啸，万壑风传老鹳鸣。乍解徵商心已静，了然梦幻体都轻。知君仍向东湖水，目数流光缕缕情。
郊游
作者：戈金汤
朝代：清
体裁：七言绝句

雨过青山碧四围，春风轻飏百花飞。极知良会非容易，马上何妨酩酊归。
扫叶楼联
作者：戈铭献
朝代：清
体裁：联

作叶与叶想，作非叶想，作非叶即叶想，庶几乎扫叶；有凉之凉时，有不凉时，有不凉之凉时，是故曰清凉。
杭州府厅事联
作者：成世瑄
朝代：清
体裁：联

湖山在目，玉局曾来，又七百年于兹矣；冰雪为心，金科勿扰，斯二千石之职欤。
挽左宗棠联
作者：成业襄
朝代：清
体裁：联

时艰棘手，公任以身，自闻丞相忽薨，小儒亦为天下哭；和局养瘝，谁附其议，所赖史官纪实，大书直揭老臣心。
东行巡屯诗四首
作者：成书
朝代：清

经年困道路，此日复东行。为校军台政，来巡屯籍氓。秋风吹旷野，夕照下边城。万里逢摇落，凭高无限情。驱车临沙碛，残月尚朦胧。九夏祁连雪，凌晨闾阖风。疏杨垂弱缕，野卉弄轻红。塞上悲秋客，凄凉孰与同。路转青山口，浓荫送野凉。塞云飞漠漠，烟树郁苍苍。废堠荆榛里，孤村青涧傍。午晴时极目，空羡雁南翔。渐近沁城路，公田次第看。雪深知岁稔，霜早怯秋寒。屯戍争趋接，边防愧抚安。西成真有象，多稼已场攒。
东行巡屯诗四首·其一
作者：成书
朝代：清

经年困道路，此日复东行。为校军台政，来巡屯籍氓。秋风吹旷野，夕照下边城。万里逢摇落，凭高无限情。
东行巡屯诗四首·其三
作者：成书
朝代：清

路转青山口，浓荫送野凉。塞云飞漠漠，烟树郁苍苍。废堠荆榛里，孤村青涧傍。午晴时极目，空羡雁南翔。
东行巡屯诗四首·其二
作者：成书
朝代：清
体裁：五言律诗

驱车临沙碛，残月尚朦胧。九夏祁连雪，凌晨闾阖风。疏杨垂弱缕，野卉弄轻红。塞上悲秋客，凄凉孰与同。
东行巡屯诗四首·其四
作者：成书
朝代：清

渐近沁城路，公田次第看。雪深知岁稔，霜早怯秋寒。屯戍争趋接，边防愧抚安。西成真有象，多稼已场攒。
伊吾绝句
作者：成书
朝代：清

满眼风烟大漠沉，战场旧鬼哭天阴。髑髅如斗沙边卧，旁有兜牟一翅金。早耕晚获看农忙，一熟须教歇两荒。蔡巴什湖四千亩，三秋麦豆始登场。荷锸开畦四月天，不须好雨润芳田。真阳融尽阴山雪，顷刻飞来百道泉。烟墩闸上柳千竿，水绕茅亭白石澜。密叶深丛无限好，秋风错认碧琅玕。东屯风景亦全谙，怪石惊沙百不堪。杨柳数株泉一道，沁城已是小江南。灯糟古驿乱山巅，咫尺炎凉各一天。正是中元明月夜，雪花如掌落檐前。艳阳刚得见新红，到眼韶华一瞬空。自是天公悭雨露，却教桃李盼春风。不比家园春事忙，无名花木亦成行。特开一树繁华锦，留与诗人赋海棠。长日无营早放衙，绿阴小院静窗纱。香风忽送无云雨，开遍空庭沙枣花。边地风高夜气严，乡心无奈客愁添。酒酣不语挑灯坐，明月斜穿席芨帘。剜瓜打饼过中秋，郎去屯田妾独留。请得兰州白檀速，拜香同上庙儿沟。走马儿郎手足鲜，靓妆少妇艳神仙。莫教尘涴新衣帽，转眼风光过小年。细毡贴地列宾筵，密室无窗别有天。务恰克通风火出，不教粉壁挂柴烟。瓜畦麦陇任斜横，东作初兴并日营。播种不愁牛力尽，骆驼身负夕阳耕。
伊吾绝句
作者：成书
朝代：清

玉关遗址已模糊，谁识瓜沙旧版图。欲旁天山寻地志，不闻疏勒近伊吾。
伊吾绝句·其一
作者：成书
朝代：清

满眼风烟大漠沉，战场旧鬼哭天阴。髑髅如斗沙边卧，旁有兜牟一翅金。
伊吾绝句·其七
作者：成书
朝代：清

艳阳刚得见新红，到眼韶华一瞬空。自是天公悭雨露，却教桃李盼春风。
伊吾绝句·其三
作者：成书
朝代：清

荷锸开畦四月天，不须好雨润芳田。真阳融尽阴山雪，顷刻飞来百道泉。
伊吾绝句·其九
作者：成书
朝代：清

长日无营早放衙，绿阴小院静窗纱。香风忽送无云雨，开遍空庭沙枣花。
伊吾绝句·其二
作者：成书
朝代：清

早耕晚获看农忙，一熟须教歇两荒。蔡巴什湖四千亩，三秋麦豆始登场。
伊吾绝句·其五
作者：成书
朝代：清

东屯风景亦全谙，怪石惊沙百不堪。杨柳数株泉一道，沁城已是小江南。
伊吾绝句·其八
作者：成书
朝代：清

不比家园春事忙，无名花木亦成行。特开一树繁华锦，留与诗人赋海棠。
伊吾绝句·其六
作者：成书
朝代：清

灯糟古驿乱山巅，咫尺炎凉各一天。正是中元明月夜，雪花如掌落檐前。
伊吾绝句·其十
作者：成书
朝代：清

边地风高夜气严，乡心无奈客愁添。酒酣不语挑灯坐，明月斜穿席芨帘。
伊吾绝句·其十一
作者：成书
朝代：清

剜瓜打饼过中秋，郎去屯田妾独留。请得兰州白檀速，拜香同上庙儿沟。
伊吾绝句·其十三
作者：成书
朝代：清

细毡贴地列宾筵，密室无窗别有天。务恰克通风火出，不教粉壁挂柴烟。
伊吾绝句·其十二
作者：成书
朝代：清

走马儿郎手足鲜，靓妆少妇艳神仙。莫教尘涴新衣帽，转眼风光过小年。
伊吾绝句·其十四
作者：成书
朝代：清

瓜畦麦陇任斜横，东作初兴并日营。播种不愁牛力尽，骆驼身负夕阳耕。
伊吾绝句·其四
作者：成书
朝代：清

烟墩闸上柳千竿，水绕茅亭白石澜。密叶深丛无限好，秋风错认碧琅玕。
即事
作者：成书
朝代：清

使者巡边日，秋风静列屯。平沙微有略，独树自成村。野旷牛羊散，年丰麦豆繁。殊方解耕凿，已是长儿孙。
发叶尔羌
作者：成书
朝代：清

河汤汤，沙茫茫，鸟飞不到胡天长。秋风未起气先肃，胡桐叶淡天雨霜。仆夫早起车载牵，相与踊跃营归装。窜逐穷荒二万里，膻腥乳酪成馨香。久与儿孙作死别，五年不复梦故乡。今日生还的有据，驱车转觉心徬徨。毡裘君长抱马足，译语略通神惨怆。汉使如天比父母，使君弃我何苍黄。异类有情相处久，别之亦觉情内伤。无德与汝愧远送，片语相赠休遗忘。罽宾生灵百万户，女丝男谷勤耕桑。汝门忠孝著奕世，好为圣主修边疆。但使休和薄税敛，自然巩固如金汤。老夫不复更来此，精诚与汝遥相望。
哈密使暑作二首
作者：成书
朝代：清

乡梦不须劳万里，皇恩只许住三年。千株垂柳来庭际，一曲清溪到屋前。慕化藩王能国语，太平边帅似神仙。蓬瀛咫尺恩波近，药饵新颁自日边。尽有园林清耳目，更无案牍损心神。沙泉沸鼎茶烟活，雪水盈畦菜甲新。乍到浑如曾宿客，相逢都是故乡人。流星驿递鳞鸿便，彩笔题书报老亲。
哈密使暑作二首·其一
作者：成书
朝代：清

乡梦不须劳万里，皇恩只许住三年。千株垂柳来庭际，一曲清溪到屋前。慕化藩王能国语，太平边帅似神仙。蓬瀛咫尺恩波近，药饵新颁自日边。
哈密使暑作二首·其二
作者：成书
朝代：清

尽有园林清耳目，更无案牍损心神。沙泉沸鼎茶烟活，雪水盈畦菜甲新。乍到浑如曾宿客，相逢都是故乡人。流星驿递鳞鸿便，彩笔题书报老亲。
回庄子
作者：成书
朝代：清

乱山去无际，砂砾为平川。渺然见村落，孤迥殊可怜。屯众三五家，茅栋八九椽。门前有老树，屋傍有流泉。泉流不出村，渟泓作方园。平畴望可尽，禾黍亦陌阡。天生一掬水，灌此百亩里。如从称量出，不过亦不愆。芳草绿满地，野花红欲燃。不意桃源境，落此戈壁天。驱车去未远，回首意再牵。依然入大漠，百里无人烟。
塔尔纳沁
作者：成书
朝代：清

乱石卧斜阳，孤城接大荒。秋原认禾黍，低草见牛羊。烟火新屯聚，风云古战场。无由问沿革，独立向苍茫。
岳祠
作者：成书
朝代：清

潼津直上车隆隆，绿杨夹道驰青骢。太华可望不可到，小憩暂谒金天宫。尊严庙貌象丹阙，人力不逮疑神工。入门一径翳天日，列植汉柏兼秦松。升阶俯首拜深殿，心魂谡谡钦声容。巍峨白帝据黻座，神威肃穆尊弥恭。众真立侍各执事，大冠长剑威仪同。十王列庑聚群鬼，或置鼎镬加磨舂。穷奸变怪状千万，森罗果报惊愚蒙。转屏环柱出殿后，横廊直亘趋深重。红装十队肄舞乐，修眉秀颊争昌丰。洞房阴阴窗牖静，画帘高卷香罗红。衣桁盥洗纷位置，儿襦女舄筐篚充。衾枕粲灿焕云锦，冰绡作帐轻烟笼。帝妃端坐燕笑语，意态真有齐眉风。庙令老人事神久，房帏曲折无不通。手持管钥导我入，误惊闺闼心忡忡。我闻华岳作西镇，兴云降雨参天功。惟神正直司肃杀，秩宗典礼方三公。真宰冥漠太虚朕，岂有家室相和雍。嫁女夺妇事叠见，荒唐诬蔑真齐东。愚民无知好蛊媚，遂以猥亵明尊崇。神之所依宁在此，谁为户喻开盲聋。茶余扶倦上高阁，俯仰百态舒心胸。须臾云散日卓午，晴空划出三芙蓉。
峡口
作者：成书
朝代：清

向夕阴风来，乱山渐萧索。两峰忽相参，再转境弥恶。峡深天欲断，道窄壁如削。阴崖无草木，盛夏亦光濯。狠石积铁黝，奇状献斧凿。负隅猛虎蹲，作势厉鬼攫。濛濛黄雾映，惨惨白日落。久役乱惊魂，畏途愁病脚。出峡稍平旷，石辙犹荦确。神伤自昔然，何心记丘壑。
平浪神祠感旧
作者：成书
朝代：清

转眼韶华四十秋，此身直拟泛虚舟。重来古寺人如旧，尚有残僧记昔游。隔院轩窗堆瓦砾，故园祠墓感松楸。一官流浪成何事，坐对庭乌叹白头。
庙儿沟
作者：成书
朝代：清

亦自成村落，翻怜绝市喧。野花红自媚，杂树晚犹繁。古寺依山立，殊方见佛尊。晓来风日好，沙水亦潺湲。
庙尔沟道中
作者：成书
朝代：清

回骖南下土门沟，宿雨初晴景倍幽。夕日渐看遮树外，残云依旧敛峰头。高坟峻岌插危汉，古佛庄严俯碧流。笑我栖迟空半载，山川奇绝未经游。
春雨
作者：成书
朝代：清

一夜雨声迟，清寒生薄帷。今朝庭院里，谁咏落花诗。柳色青垂眼，山光淡扫眉。残春知已尽，携酒听黄鹂。
望岳
作者：成书
朝代：清

关门积宿阴，初日犹黯黮。清风荡晨烟，岳色不可掩。三峰拔地起，突兀势非渐。青天削芙蓉，秋水见菡萏。高撑影矗矗，峭刻意斩斩。群山远罗列，趋附若阿谄。森然白帝尊，壁立凛莫犯。苍茫古三辅，胜迹皇图览。八州会地形，两戒划天险。巨灵擘其拳，一手欲众揽。金天肃杀气，万古不自贬。忆昔曾梦游，巉岩堕心胆。铁锁怯攀援，石径记坑坎。今来咫尺间，阻隔抱深歉。岩壑想仿佛，台观虚指点。遥望白云封，万景入奇敛。为我谢山灵，少勇老未减。东归傥如愿，赴险吾犹敢。
潼关
作者：成书
朝代：清

邃岸天高涧道隤，连云战垒列崔嵬。黄河一曲环城去，华岳三峰劈面来。练卒骨寒桃塞月，尚书血碧柿园苔。覆车千载真同辙，降虏捐躯尽可哀。
由赤金湖至赤金峡抵玉门县宿
作者：成书
朝代：清

披沙丽水讵堪寻，湖峡犹然号赤金。尽日轮蹄走戈壁，几家烟火傍嵚崟。荒原夏月无青草，独树残阳有怪禽。忽听谯楼吹觱栗，旅怀枨触倍难禁。
芹泉用赵秋谷韵
作者：成书
朝代：清

鸡鸣戒征鞍，残月犹在岭。很石出荦确，倦客畏驰骋。徐行得佳境，欲过心犹耿。平沙埋马蹄，小雨不作泞。回头看乱山，直若脱陷阱。少焉天宇阔，日出万峰顶。空翠涧谷阴，峭茜竹柏影。平溪清见底，洁不容蛙黾。草屋傍山田，百家共一井。人稀鸡犬静，径僻荒秽屏。田家聚妻孥，操作趁朝冷。对此念乡闾，我心更孤迥。兹行方未央，归辔何时整。输他田舍翁，饭熟呼不醒。
蔡把什湖
作者：成书
朝代：清

草湖富地利，开屯集众工。屯兵杂戍卒，合作力不慵。但多播种劳，而无芟薙功。良田与恶草，相伴各青葱。耕报虽卤莽，终不碍岁丰。薰风五月交，雪山水融融。长渠亘百里，畎浍无不通。灌溉既云足，曲折任所终。永无水旱忧，日见仓禀充。兵食与民食，乃将取携同。煌煌万世利，创作饮群公。使臣莅斯土，曲守唯兵农。高秋看刈获，原野来清风。椎牛饮将士，拾穗喧儿童。劝其广积蓄，节俭免困穷。
赤金峡
作者：成书
朝代：清

赤金无大山，峡口多怪石。前朝蒙古卫，疆域递沿革。叛服亦不常，圣朝示威格。虎臣秉庙谋，驱逐得长策。番帐尽外徙，流民乃占籍。迩年稍生聚，亦未富田宅。行人谋午餐，六月见新麦。饱食戒车徒，前行沙碛白。
雨
作者：成书
朝代：清

大碛千里平不颇，阴山雪流为众河。土人知风不知雨，亢旱不死田中禾。三伏浓阴偶一见，或飘点滴无滂沱。今年六月忽大霈，天公有意脱臼窠。云雷之师赴新令，向所未到初经过。霹雳一声聊小试，乱啼儿女惊翁婆。虽然挥洒无半刻，墙津屋润庭生波。须臾云散皎日出，绿杨高柳新枝柯。天清地旷静氛翳，平沙贴地无坑窝。人言两随使君至，洗涤戈壁除烦苛。此言孟浪不足道，少见多怪讹传讹。皇王德化近及远，穷荒渐喜阴阳和。岂有人烟富生聚，可无雨露销沈痾。贪天之功圣所弃，慎无出口高明诃。
黄芦冈
作者：成书
朝代：清

沙草黏天落日曛，伊城鼓角隔宵闻。边民争识新都护，遗老能言旧使君。未报殊恩轻绝域，近编家集续从军。黄芦冈上秋风起，独倚危楼看暮云。
村居
作者：成亮
朝代：清

秋入村居卫水新，萧萧踪迹托荆榛。桑田有政供吾课，盘味无兼爱客频。风雨匡床堪豹隐，云霄枯木半龙鳞。朝朝晚起无多事，课子横经懒不嗔。
客秋别汗朱于都门至是造访濮阳
作者：成光
朝代：清

名流垂画舫，才致近归君。夜拥青藜杖，朝挥白练裙。悲歌辞上谷，握手对南薰。吾辈何摇落，同淹麋鹿群。
饮邺郡李磊轩斋
作者：成光
朝代：清

一逢元礼羡登仙，把臂论交岂偶然。邺下风流词赋盛，客中心事酒杯传。隔窗鸟语消残暑，夹径花枝起暮烟。旧德世传兼嗜古，尊彝满眼任留连。
仲冬赴澳
作者：成克大
朝代：清

岭外朔风起，飒飒吹我裳。仰天见浮云，将无来故乡。故乡隔万里，北雁无南翔。乡书阻逾时，伫立心徬徨。久客复行役，云水渺相望。前路何须问，风波感慨长。炎方霜雪少，海气夜寒生。飘摇舟一叶，游子衣裳轻。饥渴莫我问，骨肉万里情。泠泠晚潮水，凄清欸乃声。独怜宵征客，憔悴百愁并。顾影无俦匹，仰盼悲参横。
仲冬赴澳·其一
作者：成克大
朝代：清

岭外朔风起，飒飒吹我裳。仰天见浮云，将无来故乡。故乡隔万里，北雁无南翔。乡书阻逾时，伫立心徬徨。久客复行役，云水渺相望。前路何须问，风波感慨长。
仲冬赴澳·其二
作者：成克大
朝代：清

炎方霜雪少，海气夜寒生。飘摇舟一叶，游子衣裳轻。饥渴莫我问，骨肉万里情。泠泠晚潮水，凄清欸乃声。独怜宵征客，憔悴百愁并。顾影无俦匹，仰盼悲参横。
望洋台
作者：成克大
朝代：清

峻岭有高台，突兀南溟岸。长风万里来，天际帆影乱。极目荒徼外，一气疑未判。蛟室邈难即，蜃楼聚复散。天吴时出没，骊龙珠光灿。四海无扬波，重译来浩翰。百货走如鹜，有无相易换。澳贾罔市利，此地立龙断。攘夺衅窦开，掩袭肆狡悍。横山起军垒，张威护里闬。外御异己者，会使诸彝惮。我来一登临，狙獝信难捍。嗟彼番鬼谋，贸迁操胜算。但恐姿骄纵，与世成冰炭。滥觞不在多，积微固有渐。勿令登台人，徒作望洋叹。
海幢寺送客登眺感怀
作者：成克大
朝代：清

万里浮槎至，凭高望越台。潮平梅雨歇，天阔岛云来。霸气余残垒，王宫尽劫灰。无边惆怅意，送客酒盈杯。
过南赣
作者：成克大
朝代：清

双江清见底，还绕古虔州。水势奔滩险，风烟接瘴愁。菜花开野岸，梅片落汀洲。岁暮嗟行役，征帆去不留。
修素园
作者：成克巩
朝代：清
体裁：七言律诗

第后园林依水湾，城隈雉堞带烟鬟。幽溪鹤步苔痕静，深树云留鸟语闲。昼锦重沾新雨露，天章分映旧湖山。花晨月夕优游处，手泽书香俯仰间。
古意
作者：成坤
朝代：清

新月明如镜，镜复如明月。愿作明镜圆，莫作月常阙。
留别舜华二姊
作者：成坤
朝代：清

生小离家国，天涯十六春。明朝挂帆去，又是异乡人。
秋夜
作者：成坤
朝代：清

西风催木落，何处不秋声。我是无愁者，閒阶爱月明。
乌拉怀古
作者：成多禄
朝代：清

虎踞龙蟠拱上京，当年雄长此间争。狼烽已靖孤城在，乌拉犹存四部名。断垒十重摇树色，大江三面走秋声。老来别有兴亡感，不向西风诉不平。将军冢与故侯门，玉爵金鱼话旧恩。一自素波愁帝子，独留芳草怨王孙。宫禾踯躅遗民泪，塞树飘蘦宿将魂。且喜白衣宣召少，此乡端合老梅村。
乌拉怀古·其一
作者：成多禄
朝代：清

虎踞龙蟠拱上京，当年雄长此间争。狼烽已靖孤城在，乌拉犹存四部名。断垒十重摇树色，大江三面走秋声。老来别有兴亡感，不向西风诉不平。
乌拉怀古·其二
作者：成多禄
朝代：清

将军冢与故侯门，玉爵金鱼话旧恩。一自素波愁帝子，独留芳草怨王孙。宫禾踯躅遗民泪，塞树飘蘦宿将魂。且喜白衣宣召少，此乡端合老梅村。
九日陶然亭独坐
作者：成多禄
朝代：清

西山青到谷为陵，谁向荒亭问废兴。半老年光秋似嫁，独来风味野于僧。乡心满地滋鲈脍，兵气缠霄引雁绳。欲折黄花还自笑，白头傲骨两崚嶒。
同朱古微侍郎刘伯崇殿撰郑菽问中翰胡右皆观察集沧浪亭
作者：成多禄
朝代：清

六一吟残世已遥，孤亭寂寂草萧萧。秋随天上卿云到，人共山中旧雨招。拨藓细寻墙角字，惜花深立藕边桥。他年谁作沧浪长，词客风流问六朝。扫尽边愁天地宽，奇怀不减且为欢。无端笑傲偏宜酒，如此疏狂岂称官。风定蝉声摇草树，夜深萤火乱杯盘。临流颇忆渔洋语，拟带笭箵与世看。
同朱古微侍郎刘伯崇殿撰郑菽问中翰胡右皆观察集沧浪亭·其一
作者：成多禄
朝代：清

六一吟残世已遥，孤亭寂寂草萧萧。秋随天上卿云到，人共山中旧雨招。拨藓细寻墙角字，惜花深立藕边桥。他年谁作沧浪长，词客风流问六朝。
同朱古微侍郎刘伯崇殿撰郑菽问中翰胡右皆观察集沧浪亭·其二
作者：成多禄
朝代：清

扫尽边愁天地宽，奇怀不减且为欢。无端笑傲偏宜酒，如此疏狂岂称官。风定蝉声摇草树，夜深萤火乱杯盘。临流颇忆渔洋语，拟带笭箵与世看。
宿望梅店
作者：成多禄
朝代：清

鸦盘远势欲黄昏，我亦随鸦入此村。山小于拳浮岸脚，潮平如掌齧云根。寒烟影里僧归寺，黄叶声中客打门。杯酒盈盈殊解意，好销尘梦醉诗魂。
寄怀于次棠师
作者：成多禄
朝代：清

跃马横戈事总虚，辞家剩有一囊书。深尝世味文难信，沈醉离怀酒不如。幕上春风巢燕子，江边秋水梦鲈鱼。他时杯酒重逢处，好是黄花九月初。
庚子塞上作
作者：成多禄
朝代：清

万帐貔貅大野开，风声怒挟阵云回。天留一线容西上，地尽中原此北来。谈笑公卿王猛意，仓皇戎马李刚才。深宵无限关心事，卷入胡天画角哀。莽莽平沙卷大荒，当年圣武定全羌。汉家佗尉蛮夷长，唐代浑瑊异姓王。册谱球刀诒法物，图开日月近宸光。兴源待里尊藏处，犹见河山带砺长。拂剑高吟《敕勒歌》，酪浆挏酒舞婆娑。黄龙誓饮金乌朮，白马难盟药葛罗。危局百年沈黑水，长城万里划黄河。青燐白骨秋笳集，墨沈新从盾鼻磨。辕门画鼓乱驼鸣，落日川原碛路平。估客蜡书通敌报，胡儿绕帐听吟声。旌旗占断金源路，砧杵催残木叶城。草泽即今扶义起，相公何用受降名。
庚子塞上作·其一
作者：成多禄
朝代：清

万帐貔貅大野开，风声怒挟阵云回。天留一线容西上，地尽中原此北来。谈笑公卿王猛意，仓皇戎马李刚才。深宵无限关心事，卷入胡天画角哀。
庚子塞上作·其三
作者：成多禄
朝代：清

拂剑高吟《敕勒歌》，酪浆挏酒舞婆娑。黄龙誓饮金乌朮，白马难盟药葛罗。危局百年沈黑水，长城万里划黄河。青燐白骨秋笳集，墨沈新从盾鼻磨。
庚子塞上作·其二
作者：成多禄
朝代：清

莽莽平沙卷大荒，当年圣武定全羌。汉家佗尉蛮夷长，唐代浑瑊异姓王。册谱球刀诒法物，图开日月近宸光。兴源待里尊藏处，犹见河山带砺长。
庚子塞上作·其四
作者：成多禄
朝代：清

辕门画鼓乱驼鸣，落日川原碛路平。估客蜡书通敌报，胡儿绕帐听吟声。旌旗占断金源路，砧杵催残木叶城。草泽即今扶义起，相公何用受降名。
度兴安岭访宋铁梅观察
作者：成多禄
朝代：清

云车穿出洞冥冥，形势东来若建瓴。王气遥浮全亚白，长烟直下大荒青。人家水近牛羊老，战地风高虎豹腥。吟得安西都护句，好骑羸马勒新铭。
忆榆庐
作者：成多禄
朝代：清

松花江之西，有村其塔木。历历双白榆，扶疏绕老屋。遐思龆龀年，我父教我读。每书必亲钞，篇篇当削竹。每句必口授，记诵耳须熟。朝曦连夕镫，慈训为家塾。我母尤钟爱，时恐遭笞扑。朝送屋角东，手为栉与沐。暮迎屋角西，食以果与肉。其时榆正新，风动钱蔌蔌。我亦随风来，满院争相逐。有时披绿阴，嬉戏当彩服。二老开口笑，谓我如黄犊。忽忽四十年，此景宛在目。一身倏东西，万事同转烛。自与此庐别，迍邅泪盈掬。我父先见背，家室几颠覆。中经庚子乱，负母窜山谷。白头感冰霜，越岁弃我速。十年走龙沙，忽变橘中局。世外惊沧桑，宵中泣莪蓼。游子悲故乡，归来话樵牧。乌刺好江山，考槃水一曲。爰居避鼓钟，时向东门伏。鱼思故池泳，乌恋旧巢宿。况此鲜民身，往训思顾复。先庐一已荒，树老枝叶秃。頫仰万古天，长歌以当哭。
抱山展墓
作者：成多禄
朝代：清

平明登抱山，树静栖羽寂。长跪酹佳城，往事思历历。我父卒丙戌，葬日雨淅沥。前母乃同穴，负土坚四壁。其地湿且卑，我心常戚戚。丁酉惊盗发，白日飞霹雳。恨无汾阳兵，志此徒悲激。罪人幸而得，沈痛那可涤。我母复见背，牛眠此中觅。风雨感崩防，迁徙同辟狄。伤哉乙巳春，万古漆镫阒。东西南北身，展转捧毛檄。二年出守绥，三载书考绩。推恩及九泉，褒赠膺殊锡。君恩日以深，亲面何由觌。况当八表昏，满眼愁锋镝。华屋与山丘，险过矛头淅。生儿亦何用，往训空启迪。春秋缺瞻拜，祸变同疏逖。默数生平罪，擢发岂足析。仰观松楸寒，雨泪纷纷滴。
晓行
作者：成多禄
朝代：清

出关黄叶欲飞时，京洛风尘绿鬓知。万点残秋萦梦毂，半竿初日上鞭丝。策时才愧陈同甫，思旧情深向子期。笑我征人无一事，且行且止且吟诗。
横塘夜泊
作者：成多禄
朝代：清

出城二十里，孤泊近渔矶。到此橹声渺，悄然人语稀。夜深饥鼠出，水浅乱萤飞。言念山中侣，停琴待我归。
次郑苏戡先生韵
作者：成多禄
朝代：清

胸中五岳郁风雷，琐琐雕虫枉费才。解道横空盘硬语，华山云气划然开。地接沧浪天蔚蓝，华严境界记同参。香南雪北多常句，逸响谁寻落木庵。
次郑苏戡先生韵·其一
作者：成多禄
朝代：清

胸中五岳郁风雷，琐琐雕虫枉费才。解道横空盘硬语，华山云气划然开。
次郑苏戡先生韵·其二
作者：成多禄
朝代：清

地接沧浪天蔚蓝，华严境界记同参。香南雪北多常句，逸响谁寻落木庵。
汉家
作者：成多禄
朝代：清

汉家西狩感君王，蘦落芜亭麦饭香。当日移宫纡策画，几人专战误平章。龙颜泣下秋风暗，马首悲生大月凉。千古党魁谁召祸，秦关百二感苍茫。
游李公祠
作者：成多禄
朝代：清

树老菭荒石气深，名园名相此中寻。全淮勋业来苍莽，五省馨香照古今。交外难平天下口，收吴先定老臣心。吾侪不用寒花荐，王粲高楼试一吟。帷幄刚筹便誓师，胡曾并世见才奇。良弓高鸟无多忌，老圃寒香又一时。全局存亡丞相表，大风攻守汉皇诗。中兴人物今销歇，愁倚深秋古柏祠。
游李公祠·其一
作者：成多禄
朝代：清

树老菭荒石气深，名园名相此中寻。全淮勋业来苍莽，五省馨香照古今。交外难平天下口，收吴先定老臣心。吾侪不用寒花荐，王粲高楼试一吟。
游李公祠·其二
作者：成多禄
朝代：清

帷幄刚筹便誓师，胡曾并世见才奇。良弓高鸟无多忌，老圃寒香又一时。全局存亡丞相表，大风攻守汉皇诗。中兴人物今销歇，愁倚深秋古柏祠。
澹堪杂诗
作者：成多禄
朝代：清

吾家墙之东，云水一庐小。菜圃杂菊畦，种得花多少。新柳垂万丝，好音坐幽鸟。别院寄妻孥，人事一无扰。牙签三万轴，枕馈忘昏晓。遥想云中君，吾意方缥缈。老友林琴南，写图远寄我。虽未至吾庐，位置似亦颇。大江日夜流，襟前复带左。老树听吟声，满地松花堕。白云时出入，幽扃浑不锁。即此有声画，谓之诗也可。京华有故人，招赏西山雪。吟鞭逐寒影，遂与吾庐别。人皆憙清凉，我独畏炎热。自惜洁白衣，常恐缁尘涅。何如老圃花，寒香争晚节。曰归复曰归，聊以守吾拙。好山喜我来，螺黛绘深浅。怪石待主人，僵立殊偃蹇。我感山石意，花径行宛转。入夜犹寻诗，露湿衣裳软。镫花自开落，幽静不可剪。时闻华子冈，人定一声犬。幽人早起时，初日未挂树。微闻草木香，群动浣清露。我思陶隐居，曲閤入烟雾。北窗卧羲皇，未必得此趣。持帚扫白云，不令白云住。生恐尘世人，认得云深处。别厂而曰堪，实一土屋耳。有古陶复风，此意差可喜。白发老诗人，萧然水云里。荒径长菊松，小园遍桃李。兰成与彭泽，前身毋乃是。白水寄神交，长怀古君子。遗民周之馀，大隐南山麓。习习清风生，美人慕空谷，淋漓寄诗酒，欢笑杂歌哭。华发已满颠，踽踽行犹独。遐哉邴管风，邈矣顾黄躅。兰室有清芬，芳邻吾其卜。
澹堪杂诗·其一
作者：成多禄
朝代：清

吾家墙之东，云水一庐小。菜圃杂菊畦，种得花多少。新柳垂万丝，好音坐幽鸟。别院寄妻孥，人事一无扰。牙签三万轴，枕馈忘昏晓。遥想云中君，吾意方缥缈。
澹堪杂诗·其七
作者：成多禄
朝代：清

我生何所求，与物本无竞。得庐便已足，况复极幽靓。檐树咽晚蝉，窗月飞孤镜。人语出幽丛，小院绿菭净。何必期长生，安居自却病。珠柱怡我情，玉杯悦我性。
澹堪杂诗·其三
作者：成多禄
朝代：清

潇洒诸葛君，澹泊以明志。我无古人学，而师古人意。当年守一麾，偶以官为戏。拂衣归去来，甘为世所弃。闭门老著书，松鳞落幽翠。寄语热中人，吾僎与子异。
澹堪杂诗·其三
作者：成多禄
朝代：清

潇洒诸葛君，澹泊以明志。我无古人学，而师古人意。当年守一麾，偶以官为戏。拂衣归去来，甘为世所弃。闭门老著书，松鳞落幽翠。寄语热中人，吾僎与子异。我生何所求，与物本无竞。得庐便已足，况复极幽靓。檐树咽晚蝉，窗月飞孤镜。人语出幽丛，小院绿菭净。何必期长生，安居自却病。珠柱怡我情，玉杯悦我性。乌刺古江山，风物秀而野。忠毅与富察，其人皆健者。赐第成瓜田，荒祠剩颓瓦。陵谷一变迁，侯王亦已假。何如高节义，声名震天下。所以胡澹庵，千古皆其亚。
澹堪杂诗·其九
作者：成多禄
朝代：清

乌刺古江山，风物秀而野。忠毅与富察，其人皆健者。赐第成瓜田，荒祠剩颓瓦。陵谷一变迁，侯王亦已假。何如高节义，声名震天下。所以胡澹庵，千古皆其亚。
澹堪杂诗·其二
作者：成多禄
朝代：清

老友林琴南，写图远寄我。虽未至吾庐，位置似亦颇。大江日夜流，襟前复带左。老树听吟声，满地松花堕。白云时出入，幽扃浑不锁。即此有声画，谓之诗也可。
澹堪杂诗·其五
作者：成多禄
朝代：清

好山喜我来，螺黛绘深浅。怪石待主人，僵立殊偃蹇。我感山石意，花径行宛转。入夜犹寻诗，露湿衣裳软。镫花自开落，幽静不可剪。时闻华子冈，人定一声犬。
澹堪杂诗·其八
作者：成多禄
朝代：清

别厂而曰堪，实一土屋耳。有古陶复风，此意差可喜。白发老诗人，萧然水云里。荒径长菊松，小园遍桃李。兰成与彭泽，前身毋乃是。白水寄神交，长怀古君子。
澹堪杂诗·其六
作者：成多禄
朝代：清

幽人早起时，初日未挂树。微闻草木香，群动浣清露。我思陶隐居，曲閤入烟雾。北窗卧羲皇，未必得此趣。持帚扫白云，不令白云住。生恐尘世人，认得云深处。
澹堪杂诗·其十
作者：成多禄
朝代：清

遗民周之馀，大隐南山麓。习习清风生，美人慕空谷，淋漓寄诗酒，欢笑杂歌哭。华发已满颠，踽踽行犹独。遐哉邴管风，邈矣顾黄躅。兰室有清芬，芳邻吾其卜。
澹堪杂诗·其四
作者：成多禄
朝代：清

京华有故人，招赏西山雪。吟鞭逐寒影，遂与吾庐别。人皆憙清凉，我独畏炎热。自惜洁白衣，常恐缁尘涅。何如老圃花，寒香争晚节。曰归复曰归，聊以守吾拙。
移家
作者：成多禄
朝代：清

柴门一曲抱江斜，暂息尘劳向水涯。天过重三犹带冷，邻非元九也移家。辙寻深巷人初到，径扫空庭鸟不哗。何事静中参妙谛，画眉声里落群花。
简张半园
作者：成多禄
朝代：清

浣花有客圣于诗，诗律精严晚更奇。天半笙簧珠错落，酒中芒角骨嵚崎。何尝哭笑同遗老，岂独风流是我师。颇忆子京修史地，两行红袖写乌丝。风满西楼夜不扃，元龙高卧饷群经。偶携笠屐宜新雨，稳把纶竿是客星。宛宛吟蝉双鬓雪，遥遥归鸟一天青。何当鸡黍三年约，共上龙沙万里亭。
简张半园·其一
作者：成多禄
朝代：清

浣花有客圣于诗，诗律精严晚更奇。天半笙簧珠错落，酒中芒角骨嵚崎。何尝哭笑同遗老，岂独风流是我师。颇忆子京修史地，两行红袖写乌丝。
简张半园·其二
作者：成多禄
朝代：清

风满西楼夜不扃，元龙高卧饷群经。偶携笠屐宜新雨，稳把纶竿是客星。宛宛吟蝉双鬓雪，遥遥归鸟一天青。何当鸡黍三年约，共上龙沙万里亭。
谒朱研生师
作者：成多禄
朝代：清

采药寻师海外天，归来身带五湖烟。思量劫换红羊后，仿佛经谈白鹿前。吴苑高吟招月共，怡园狂醉抱松眠。自怜江上閒桃李，虚领春风廿五年。
赠吉林荣孟枚
作者：成多禄
朝代：清
体裁：联

气凌扶桑三万里；笔扫细柳八千军。
赠吴缶庐
作者：成多禄
朝代：清

大句崔黄叶，衰年杜浣花。高怀付樽酒，凉意泻琵琶。我亦耽吟咏，因之感岁华。朝来揽明镜，秋思满天涯。
赠宋芝田侍御
作者：成多禄
朝代：清

一疏居然动九阍，河山虽改片言存。先芬远谪曾金齿，此老生还入玉门。铜狄吟秋馀涕泪，铁函著史自朝昏。平生意气倾湖海，欲话新诗酒满樽。散材心迹议郎名，白发青衫也自惊。卓荦幼安容片席，萧条庾信话平生。十年燕市黄花酒，万里秦关落叶声。一样天涯感今昔，壮心直气总难平。
赠宋芝田侍御·其一
作者：成多禄
朝代：清

一疏居然动九阍，河山虽改片言存。先芬远谪曾金齿，此老生还入玉门。铜狄吟秋馀涕泪，铁函著史自朝昏。平生意气倾湖海，欲话新诗酒满樽。
赠宋芝田侍御·其二
作者：成多禄
朝代：清

散材心迹议郎名，白发青衫也自惊。卓荦幼安容片席，萧条庾信话平生。十年燕市黄花酒，万里秦关落叶声。一样天涯感今昔，壮心直气总难平。
送刘仲兰之呼兰
作者：成多禄
朝代：清

镏君镏君去不顾，寻师独入云深处。秋风库叶一扁舟，斜日伊兰千里路。庚寅之岁喜初逢，我与君家一巷中。气象汪汪黄叔度，照人剪水点双瞳。清谈从此留真赏，夜话篝镫时来往。得逢好友旧盟心，欲索解人先鼓掌。周簠秦彝汉瓦文，图书金石两纷纷。画家自古传三昧，书法于今重八分。蓦地祖刘中夜起，方觉雕虫技小矣。男儿生长天地间，不能为将宜为使。鬓发将凋可奈何，坐令勋业久蹉跎。我闻此语为君壮，燕赵相逢慷慨多。金源自古称雄郡，残碑断碣无人问。偶然名士著名邦，斗觉山川增气韵。此时耳热酒初酣，别绪唫秋与澹堪。他日边云回首处，荻花枫叶满江南。
送星阶入都
作者：成多禄
朝代：清

侧帽轻鞭趁晓风，飞车重踏软尘红。金钱下策弹张说，丝竹东山老谢公。九漠风烟雕顾盼，廿年兄弟雁西东。好将三叠《阳关曲》，谱入河梁夕照中。赵家名璧重连城，奉使乘查壮此行。静女何须伤晚嫁，偏师犹可振危枰。鹏游大澥秋无影，马渡长河夜有声。欲脱宝刀还自惜，几经肝胆照平生。歌残玉树冷宫鸦，铜狄摩挲日易斜。几处边声惊筚篥，一腔幽怨诉琵琶。好游敞市招新雨，莫上江亭问落花。洗马临歧一怊怅，不堪垂老又天涯。
送星阶入都·其一
作者：成多禄
朝代：清

侧帽轻鞭趁晓风，飞车重踏软尘红。金钱下策弹张说，丝竹东山老谢公。九漠风烟雕顾盼，廿年兄弟雁西东。好将三叠《阳关曲》，谱入河梁夕照中。
送星阶入都·其三
作者：成多禄
朝代：清

歌残玉树冷宫鸦，铜狄摩挲日易斜。几处边声惊筚篥，一腔幽怨诉琵琶。好游敞市招新雨，莫上江亭问落花。洗马临歧一怊怅，不堪垂老又天涯。
送星阶入都·其二
作者：成多禄
朝代：清

赵家名璧重连城，奉使乘查壮此行。静女何须伤晚嫁，偏师犹可振危枰。鹏游大澥秋无影，马渡长河夜有声。欲脱宝刀还自惜，几经肝胆照平生。
送星阶入都·其四
作者：成多禄
朝代：清

江月江花照我颜，绕庐春水碧如环。微吟浅画閒滋味，瘦策宽鞋独往还。我自芝薇怀世外，君如兰雪在人间。归来莫忘渔洋句，江上莼莼鲈话故山。
菩萨蛮
作者：成岫
朝代：清

绿杨深处黄鹂坐。苍苔门巷无人过。帘卷接湖光。六桥车马忙。锦塘花历乱。云拥雷峰暗。触绪抚瑶琴。澄怀一寄心。
虞美人·春闺雨中
作者：成岫
朝代：清

一春花事多催挫。怪杀连连雨。梅羞杏泣海棠愁。愁绝桃花含怨、放楼头。嗔他鸠妇相呼闹。睍睆莺声巧。听他溜滴滴阑干。滴破阶心只是、怯春寒。
醉花阴·题画
作者：成岫
朝代：清

风送琅玕声簌簌。四月林齐绿。纵目寄湖山，惆怅今春，只是莺声熟。自嗟锦瑟年华促。日对生绡彀。点染似迂痴，幽涧寒藤，疏树黄茅屋。
挽曾纪泽联
作者：成希缙
朝代：清
体裁：联

使星西指，寰海镜清，归日名高典属国；忠輤南来，蔽江昏雨，临风凄绝大中郎。
挽曾国荃联
作者：成希颜
朝代：清
体裁：联

论两世皆文字交，居同里，道同方，若叙学问渊源，我实恧通家后辈；在当时负匡济略，成大功，平大难，即看指挥底定，公真为一代伟人。
寄延庆寺诸僧
作者：成性
朝代：清
体裁：七言绝句

延庆诸僧卧起迟，几年薪火泪空垂。平生感慨何时尽，又在燕山夜雨时。
睢阳庙
作者：成性
朝代：清
体裁：七言律诗

玄元庙里泪初收，回首江淮水乱流。结垒自能全大节，九重谁与赞奇谋。力扶社稷心长在，气塞乾坤恨未休。今日祠前瞻拜处，凛然遗像肃清秋。
竹茶炉
作者：成性
朝代：清
体裁：七言律诗

湘竹炉头细问禅，出山何事更何年。渴心几度生尘梦，旧态常时守净娟。刺史能留存物意，老僧还结煮茶缘。题诗再读中书笔，千古清风一样传。
舟晚
作者：成性
朝代：清
体裁：五言律诗

客里舟程急，风高日已晡。多愁只自晓，有月令人孤。渔火明还灭，江烟近欲无。隔林遥借问，可是酒家炉。
过浔阳饮李藜仲署中
作者：成性
朝代：清
体裁：五言律诗

不见李生久，山城此一隅。崎岖蜀道远，邂逅故人孤。枳棘拘能吏，豺狼剩腐儒。享安吾辈耻，大约共艰虞。
冒雪访灵皋留饮话旧
作者：成文昭
朝代：清

过江访名流，长衢硙春雪。荦确双屐鸣，洒裘见飘撇。芜城记识君，怀抱为君竭。淮阴复判袂，离怀剧纷折。日月忽不居，三年忧惙惙。鱼素一再通，慰寄亦更迭。岁寒一寸心，相期无作辍。我泛楚江来，相思肠百结。今日叩君门，拜君谢久别。隔牖竹风惊，排檐冰溜咽。围炉话一镫，佳吐霏如屑。桐城戴褐夫，笔如剑砥锷。洒洒千万言，才大罔羁缚。怀宁刘古塘，五字妙绰约。陶镕汉魏间，峻洁不苶弱。君常评两君，爱其态磅礴。无意附时贤，有眼到古作。充其笔所至，直欲无空阔。鲰生抱痂癖，枯吟穷錾凿。摛辞乏精英，冥搜滞糟粕。自顾意不强，足供人嗢噱。君独谓不然，试学二子学。胡不读《离骚》，二百再咀嚼。排奡入贴妥，纤艳归淡泊。我初不子欺，子无宿我诺。人生几合并，难可预期拟。龚君主我久，怀友念乡里。花晨及月夕，有叹不容已。予时勉慰之，君归日可俟。君归定念我，与今念友似。我安得好怀，二友梦寐里。言之大笑乐，星霜速以驶。我忽来江南，对君念龚子。龚君念二友，此日增愁垒。我将归对龚，语此还思尔。君宁置二友，相思复谋始。山水自高长，梦魂还尺咫。人生几合并，天风蓬蓬耳。
冒雪访灵皋留饮话旧·其一
作者：成文昭
朝代：清

过江访名流，长衢硙春雪。荦确双屐鸣，洒裘见飘撇。芜城记识君，怀抱为君竭。淮阴复判袂，离怀剧纷折。日月忽不居，三年忧惙惙。鱼素一再通，慰寄亦更迭。岁寒一寸心，相期无作辍。我泛楚江来，相思肠百结。今日叩君门，拜君谢久别。隔牖竹风惊，排檐冰溜咽。围炉话一镫，佳吐霏如屑。桐城戴褐夫，笔如剑砥锷。洒洒千万言，才大罔羁缚。怀宁刘古塘，五字妙绰约。陶镕汉魏间，峻洁不苶弱。君常评两君，爱其态磅礴。无意附时贤，有眼到古作。充其笔所至，直欲无空阔。鲰生抱痂癖，枯吟穷錾凿。摛辞乏精英，冥搜滞糟粕。自顾意不强，足供人嗢噱。君独谓不然，试学二子学。胡不读《离骚》，二百再咀嚼。排奡入贴妥，纤艳归淡泊。我初不子欺，子无宿我诺。
冒雪访灵皋留饮话旧·其二
作者：成文昭
朝代：清

人生几合并，难可预期拟。龚君主我久，怀友念乡里。花晨及月夕，有叹不容已。予时勉慰之，君归日可俟。君归定念我，与今念友似。我安得好怀，二友梦寐里。言之大笑乐，星霜速以驶。我忽来江南，对君念龚子。龚君念二友，此日增愁垒。我将归对龚，语此还思尔。君宁置二友，相思复谋始。山水自高长，梦魂还尺咫。人生几合并，天风蓬蓬耳。
嘉鱼县
作者：成文昭
朝代：清

苦雾蒙孤城，遥遥失两岸。狂飙撼地轴，雪涛喷天汉。万浪夹一舟，喜惧刚得半。黑鸦啼上樯，篙师诧神唤。杀鸡燔楮泉，舞礼岂容漫。天吴怒小霁，浪外千鹅散。山痕发发青，帆影丝丝乱。人生胡不归，定魄有余叹。
夏日诸同人小集晚过龙泉寺南风氏园看古松限韵同赋
作者：成文昭
朝代：清
体裁：古风

碌碌九逵尘，净浥连朝雨。凌兢鞭瘦马，倒载腐儒腐。曰赴山公招，名流集参伍。竹林富清暇，骚雅得宗主。湘箔启虚堂，幽兰淡亭午。珍馔自郇厨，不羡麟作脯。御墨飞名笺，惊眼龙腾舞。觥船捩醉馀，逸兴晚还鼓。城南境静佳，曲曲疑韦杜。丞相襌悦地，庄严薙榛莽。咫尺步野园，主人姓氏古。何年老苍虬，蛰此学偻伛。拿云懒掉头，攫人欲伸股。振鬣寒潭翻，清风洗天宇。意本钓诗歌，讵直逃斤斧。我公陶谢手，神巧发连弩。万物无遁形，沾洒醒聋瞽。况复小坡从，夙擅诗中虎。但可风月谈，昔言饶有取。小子愿勉旃，日侍玉柄麈。
巴子店
作者：成文昭
朝代：清

灌木结阴繁，苦竹遮径恶。罥衣刺马足，避路屡回错。千峰怒忽回，长坂坦如削。返睇万仞青，摇摇势将落。自顾山水怀，平生不苶弱。千秋揖古人，一席卧广漠。放眼凌八荒，腾足周五岳。翩翩鸿鹄翔，四顾何寥廓。山癖与水淫，天涯未寂寞。
晏起
作者：成文昭
朝代：清

雨后天气佳，梦回失春晓。起起复欹枕，静意入幽眑。晞发忘巾栉，修廊百回绕。婉娈城西山，弄晴呈窈窕。隔江送青来，一变一态好。偃仰兴孤往，游泳惬怀抱。有时命琴樽，轩楹净洒扫。以此悦性灵，永言谢烦懆。
次韵《七月十五夜过慈仁寺成周卜寓斋看月》
作者：成文昭
朝代：清
体裁：五言律诗

雨后新秋好，凉生月上时。疏风传晚梵，浓露匝深枝。白传情偏逸，山公醉不辞。披襟移席处，杯浪绿参差。
武胜关
作者：成文昭
朝代：清

天险豫疆尽，魂消楚塞绝。雄关闭鸟道，守不用寸铁。崖悬压云沈，树蟠嵌壁裂。日惨未蒙云，天黄正酿雪。不雪游子便，有雪老农悦。石齿结冰澌，马足瘏欲折。荒坂野烧余，青烟乱起灭。使我手足僵，就之生炎热。
石钟山
作者：成文昭
朝代：清

石钟之山天骨异，皱瘦透露凌崆㟅。上下屹立距百武，争雄长如齐楚邦。嵌窦俯疑探蛟窟，崭岩仰讶垂星杠。搏人阴森万奇鬼，撩衣铦利千锋鏦。眩神已入诸葛垒，缘身若舞都卢橦。邃壑有风撼地轴，遥空一线开天窗。我来见形神欲王，聆其声也心应降。函胡清越桃花汛，噌吰鞺鞳秋风摐。沙肥石涸不掩趾，微余细罅流淙淙。韩公南岳苏海市，将循例请真愚蠢。万石蒲牢于兹大，奈何将以寸莚撞。去路不能无余恋，小舠危缆牵横矼。千帆片片满落照，一盏焰焰烧明釭。笥书快翻遍百卷，储酒急倒尽半缸。郦元注古笔云隽，眉山记好文无双。拿舟绝壁兴可溯，一梳残月流空江。
长句赠云生即送其北归
作者：成文昭
朝代：清

刘子富才何啬遇，性甘淡薄心平恕。兴勃勃然从我游，一载拘挛江上住。二月三月春正好，行歌被酒寻野趣。高峰寺里澹公园，桃花李花开几树。子规多事忽弄声，叫得刘郎要归去。断纨碎墨束巾箱，败毫剩稿缠无数。蚕丝麦穗酒旗风，如油滑滑江村路。秃尾驴子踏落英，模糊山雨垂杨渡。重来之约在秋暮，记得叮咛握手处。
挽张百熙联
作者：成昌
朝代：清
体裁：联

正色立朝，方期吾道将兴，沧海横流资保障；望衡对宇，忽叹哲人其萎，高山仰止失瞻依。
挽左宗棠联
作者：成果道
朝代：清
体裁：联

荐牍感公知，愧而今难语精强，垂老心期仍不苟；荩怀忧世局，冀此后共维华夏，一匡勋业卒相成。
挽曾国荃联
作者：成果道
朝代：清
体裁：联

是文字契，是患难交，我公树绩已多，不忘投笔从戎始；有拯民功，有匡国略，群贤壮猷夙赞，好副中流击楫心。
挽郭嵩焘联
作者：成果道
朝代：清
体裁：联

经险夷闵历，密运忠谋，臣志矢澄清，毁誉频闻中自定；值纷糺是非，克持正论，乡居同仰望，典型远失众何资。
广东抚署厅事联
作者：成格
朝代：清
体裁：联

花竹一庭，是亦中人十家产；轩窗四壁，可无广厦万间心。
挽张之洞联
作者：成沂
朝代：清
体裁：联

朝廷以艰钜相任，中外以安攘相期，学术治术本心术而来，纬武经文，勋业允符天下望；疆寄则敷布新猷，枢密则赞襄新政，爵一齿一惟德一尤贵，长民辅世，慭遗胡靳老成人。
博克达山之麓有溪出焉迤逦北流越乌垣东鄙入峡俗名水磨沟是也峡左有泉涌穿石隙会小泉数十道下注大溪溪岸嘉树茏葱野花错杂桥堤楼榭位置天然不意荒陬得此佳境因赋诗以记之
作者：成瑞
朝代：清

轮台东北隅，佳境畅游瞩。峡路杳且深，溪流缭而曲。盈陂野卉香，绕屋疏林绿。禽声和泉响，琮琤似鸣玉。当此秋气清，身心澹无欲。十年苦尘氛，今朝幸免俗。不费买山钱，暂息凌云躅。他日探春来，莺花缘再续。
度天山
作者：成瑞
朝代：清

天山一脉西北肇，万里东来青未了。伊吾之北月支南，千寻耸峙烟霞绕。天功设险人力通，鸟道羊肠深且杳。初循涧腹入峡口，渐陟峰腰依木杪。登巅陡觉众山低，穿云俯瞰雄关小。崖悬坡滑石嶙峋，栏回路曲松环绕。七十二盘冰雪凝，三百六旬晴霁少。霏微空翠湿人衣，料峭余寒破春晓。我来一步一惊喜，暂解征鞍憩岭表。凭高回首风景殊，怀古思乡心悄悄。
望博克达山
作者：成瑞
朝代：清

秋高月冷晓风斜，路近灵山望眼赊。叠巘浮青迷鸟道，三峰泻玉镇龙沙。空潭碧蓄源头水，老树红酣雪后花。安待飞仙同举袂，登巅一览赤城霞。
木垒河遇雪呈富海砜夫子告别
作者：成瑞
朝代：清

追随绛帐仅崇朝，欲别依依木垒桥。瑞雪一天辉路冕，祥风千里送星轺。春生塞外讴歌遍，路入秦中景色饶。小草移根应有日，向荣长愿附松乔。
策达雅尔早行
作者：成瑞
朝代：清

天际青山隐隐横，一溪流水碧无声。晓风残月平沙路，黄叶堆中信马行。
铁关谷在喀喇沙尔哈尔阿满台南
作者：成瑞
朝代：清

远嶂危峰翠作堆，羊肠一径辟林隈。云过壁石清奇现，峡束河流曲折来。秋色天然成画本，滩声到处走惊雷。南行渐出沙山口，遥望连城万井开。
挽曾纪泽联
作者：成章
朝代：清
体裁：联

中兴伟烈，彪炳常存，荩绩继元臣，料应蓬岛归真，含笑九原呼赤子；知己深恩，感纫犹后，殷忧关大计，所惜庙堂战胜，折冲万里失边才。
挽曾纪泽联
作者：成策达
朝代：清
体裁：联

最关怀表里山河，天夺斯人，非仅吾乡福薄；不留身担当宇宙，帝隆恤典，犹欣后起贤多。
华鹅湖先生崇祀乡贤祠
作者：成达
朝代：清

韩云五色起商霖，博济清时泽更深。内苑文章留片玉，维桑名德重兼金。载歌陟岵悲存没，应补棠华耀古今。仰止仪型感畴昔，椒浆释奠泪痕深。
五老峰坐夏
作者：戒显
朝代：清

五峰绝顶缚枯禅，静夏何人叩榻前。忽地雾来山尽缟，半空泉落屋如船。朱曦气散松杉国，白日寒生洞壑天。缥缈万层尘望断，那知僧定万松颠。
登黄鹤楼
作者：戒显
朝代：清
体裁：七言律诗

谁知地老天荒后，犹得重登黄鹤楼。浮世已随尘劫换，空山仍入大江流。楚王宫殿铜驼卧，唐代真仙铁笛秋。极目苍茫渺何处？一瓢高卧乱云头。
登黄鹤楼
作者：戒显
朝代：清

谁知地老天荒后，犹得重登黄鹤楼。浮世已随尘劫换，空江仍入大荒流。楚王宫殿铜驼卧，唐代仙真铁笛秋。极目苍茫渺何处，一瓢高挂乱云头。
金陵怀古
作者：戒显
朝代：清

石头城下水淙淙，西望江关合抱龙。六代萧条黄叶寺，五更风雨白云钟。凤凰已去台边树，燕子仍飞矶上峰。抔土当年谁敢盗，一朝伐尽孝陵松。
题黄鹤楼
作者：戒显
朝代：清
体裁：七言律诗

谁知劫火凭陵后，犹得重登黄鹤楼。晴树已随人事改，长江依旧大荒流。楚王宫阙铜驼恨，仙客乾坤铁笛秋。极目苍凉悲慨远，一瓢高挂乱云头。
挽钱林联
作者：戚人镜
朝代：清
体裁：联

福慧并清华，能静自兼仙佛意；死生都了彻，不谈终是圣贤心。
七夕
作者：戚学标
朝代：清

织女不在东，牵牛不在西。何故杜陵老，诗乃颠倒之。东西既易位，心志安得齐。由来阳德刚，转为阴所欺。年年七夕会，一渡河之麋。既会辄又返，何如不渡为。岂惟人事迕，天上有乖离。不见奔月人，忘为后羿妻。帝孙本骄贵，益视田夫卑。天钱纵可贷，劝君勤耕犁。
东村感事
作者：戚学标
朝代：清

大府夜下帖，吏人晨到乡。纷纷带锯凿，闾里咸惊惶。不知吏何忽，声云官取樟。东村老翁家，祸将及萧墙。置酒款吏语，但求吏致详。往时溪壑间，林木颇郁苍。不少百年物，最下千尺强。老干饱霜雪，夕阴生夏凉。其上巢鹳鹤，其下荫牛羊。比年官尽取，一一残斧斨。惨澹风云变，弥望沙土荒。此木得不伐，因缘屋侧藏。非敢与吏抗，崩压愁栋梁。吏去无空手，馈乏金错囊。然眉急暂缓，剜肉心用伤。方今世清晏，万里波不扬。艟？备巡哨，岁修自有常。何以竭山谷，购求动千章。严令禁盗斫，寸板劳周防。邱山万牛力，日令田功妨。官得亦有限，吏凶不可当。不见东海头，风雨卧艅艎。
东村感事
作者：戚学标
朝代：清
体裁：古风

大府夜下帖，吏人晨到乡。纷纷带锯凿，闾里咸惊惶。不知吏何忽，声云官取樟。东村老翁家，祸将及萧墙。置酒款吏语，但求吏致详。往时溪壑间，林木颇郁苍。不少百年物，最下千尺强。老干饱霜雪，夕阴生夏凉。其上巢鹳鹤，其下荫牛羊。比年官尽取，一一残斧斨。惨澹风云变，弥望沙土荒。此木得不伐，因缘屋侧藏。非敢与吏抗，崩压愁栋梁。吏去无空手，馈乏金错囊。然眉急暂缓，剜肉心用伤。方今世清晏，万里波不扬。艟𦪞备巡哨，岁修自有常。何以竭山谷，购求动千章。严令禁盗斫，寸板劳周防。邱山万牛力，日令田功妨。官得亦有限，吏凶不可当。不见东海头，风雨卧艅艎。
台州八忠祠歌
作者：戚学标
朝代：清

忠义不易得，得之况一乡。伟哉革除年，八公先后慨以慷，梓里千载生辉光。王修撰，广德亡。郑行人，东平戕。萧县不受胁，力战殉封疆。京师既陷徐卢执，同日又杀两侍郎。但见周公，不见成王。掷笔痛哭，大呼高皇。秦法未闻诛十族，得祸之惨无如缑城方。骈首八百七十人，焉能活我贤太常。叶公指斥亦遭戮，至今史笔犹煌煌。旧闻祠中列林郑，号为十烈同享尝。不知何时去徐叶，毋乃讨论未之详。我读《逊国忠臣记》，内有刑部司务郎。自号塞翁亦台士，夔庆万里从奔藏。石楼顾老变名姓，扣角高歌《饭牛行》。春坊遭劓事非实，要亦节概殊寻常。八忠十烈未足尽，俎豆增祀宜一堂。吁嗟乎，金川门启迎燕王，景隆之罪万死奚足偿。洪武养士三十载，可无义士扶伦纲。君不见，赤城郡中忠烈气，蒸作彤云万丈芒。
新河戚武毅公祠
作者：戚学标
朝代：清

谭守先闻武略垂，将军决策较神奇。顿教案堵民如故，不使沈舟贼得知。极浦鸳鸯迷古阵，高城燕雀集空祠。角巾徒步吴门日，愁绝烧荒部曲诗。
祛惑
作者：戚学标
朝代：清

文章出真性，忠孝为之原。置此而不讲，藻帨徒纷繁。临汝有才子，二十声腾骞。少年志易满，不惜逾短垣。一旦凤池夺，仍有当路援。出入芙蓉府，谢去州县烦。非吏亦非隐，车马填其门。园亭恣游宴，姬侍供盘飧。晚益自任诞，夥颐为大言。名教有乐地，渠欲一力翻。人品不足齿，诗文亦何论。况观所论著，无一究根源。胭脂遮俗眼，尽如古井眢。风一而劝百，不觉入其樊。欲举其人书，拉杂尽烧燔。一扫轻薄习，得见古道敦。淫邪义当辟，杨墨非有冤。
读韩昌黎诗
作者：戚学标
朝代：清

平生强性韩退之，余事复见于作诗。文起八代甚正则，特于诗也逞瑰琦。硬语险语兼苦语，杂以奇字斑陆离。明若訇輘激雷电，幽如睒闪藏鬼尸。真宰上欲九阍诉，回头下与儿童嬉。虞彝夏鼎嫌典重，往往破碎前人辞。有时任意自作故，究穷所出奚从知。神龙变化弄牙角，天马奔放无馵羁。吾服先生胆之壮，吾惊先生气之奇。设无此气与此胆，殿上逆鳞谁敢批。因悟先生诗如此，亦是狡狯有意为。朝廷纪纲坏奄镇，风俗崇信趋黄缁。翕翕訾訾妒贤士，此辈奚止叔文伾。皇甫张李数子外，当日可与庄语谁。贾生痛哭既不可，东方佹谏吾其师。病鸱妖鸟纷寄托，要亦原本风骚遗。洞精矘眄莫能识，举世谁得相瑕疵。先生之诗岂易读，在得其髓去毛皮。满纸风雨杂阴晦，中仍白日青天垂。李杜壁垒未许拔，卓然自树韩家旗。文章一道有正变，絜长度大宁非痴。
走马冈
作者：戚学标
朝代：清

高天凝望秋烟紫，渎山一带平如砥。忆昔洋山五雄豪，争骋华骝驰绿耳。旌旗掩映林木黄，螭腾虬踊迅莫当。深雍蛮靴短后服，俯身捷下万仞冈。陡挽青丝更一上，疾于鸷鸟摩穹苍。有时据鞍示从容，顾盼自信人中龙。宾从赋诗石镜坞，日宴高会烹驼峰。君不见项王筑台彭城中，子阳跃马亦称雄。紫色蛙声运一变，徒令顾影嘶酸风。甫闻楼船下杨仆，立见土地收窦融。英雄割据竟何有，苍莽溪山重回首。海舶如云不可恃，庆元三郡为谁守。玉山原头吹暮笳，子弟犹闻赐五花。却胜齐云楼上火，夜夜风雨鸣鬼车。
题石屏诗钞
作者：戚学标
朝代：清

南宋百年变风雅，诗格江湖日趋下。大中元和尽伪体，神头鬼面非作者。湖海人豪推石屏，晚出意气吞九溟。渭南西山竞把臂，眼中宁复知四灵。新篇往往妙天趣，山外青山渡旁渡。乌盐白纻弥清新，乐府海内争传播。平生不屑李蔡侯，快意日作龙门游。朝从瓯闽历吴会，暮出玉山梦罗浮。声名所至尽倒屣，门有孟公一座起。酒酣落笔公卿间，有如三峡惊湍驶。白头阔扁年复年，青袍单舸还平泉。当时不少酬碑绢，归来仍缺买山钱。海堧一路回残照，桕林落叶过凭吊。北栅记刻江湖诗，南塘剩祀相公庙。名高自古受玷伤，新缣旧素谁致详。南村升庵好剿说，庶几识者为表章。
由里道中
作者：戚昂
朝代：清

宿雨初晴晓气清，堤边新涨野桥平。数峰青遍澄江上，一路看山直到城。
八弟自南村过问
作者：戚玾
朝代：清

野处兄兼弟，遥寻到草堂。菜羹存土性，镫气见春光。小隐时名去，深贫世务忘。流连因手足，不独在壶觞。
同绥岩明府饮盱山拥碧楼题恒止上人壁
作者：戚玾
朝代：清

痛饮酬明月，天涯共此楼。客狂能受酒，山浅不藏秋。好叶当人落，迂泉让石流。更阑吟各就，醉墨为僧留。
寒食过友人夜饮
作者：戚玾
朝代：清

寒食生多感，谈诗觅旧盟。积花充鸟饿，删竹让窗明。湖水春帆乱，山坟野祭晴。累累孤客意，浇酒亦难平。
赠九烟先生
作者：戚玾
朝代：清

钟山黄公高绝俗，彩笔当年映天禄。徙海吹山十六秋，吊影吞声卧江曲。栖迟南岳复西湖，万里青山一担书。岩松犯雪神愈王，野鹤冲云兴自孤。今岁移家来泗上，马队谭经笑函丈。生徒落落讲堂空，满帘春草风吹帐。予从往籍旧知名，但见文章未见人。踌躇怀刺久未决，迟迟乃敢登其门。相逢一揖平生见，道气须眉时隐现。布衣箬笠古人风，光瞳瘦骨高僧面。萧疏促膝片时间，苛礼余文已尽删。乃知古处存今日，往来交接能相安。此后相招对杯酒，一蔬一豆盘何有。题诗日夜几挥毫，高谭古人时充口。具言往事难重陈，不问人间汉与秦。志游四海遍五岳，妻孥束缚犹逡巡。更思百年今半矣，天下曾无一知己。寸心摇落我何言，万事荒疏天不理。眼前膝下未得男，依依弱女黄金看。前者乞灵向淮渎，回波晚棹辞龟山。惊涛忽起飞神鱮，泼剌投船船客惧。苍苍有意不言迟，小引长歌聊自叙。忧儿忧友复忧游，百感茫茫未暇愁。渡江僮仆尽辞去，只今沽酒无苍头。子能知我为予构，不取才能取淳厚。我闻语语出性情，颜热眉开心已受。贱子生平耻杂交，闭门风雨深蓬蒿。岂知相见如逢故，一我形魂慰寂寥。笑门如斗读书处，绿烟高卷芭蕉树。相看斗酒愧提携，扪虱挑镫尽朝暮。指画须开北牖窗，窗开柳浪入风凉。题曰烟环志所命，使我高卧游羲皇。闲寻古塔登台话，烟光城阙如图画。感慨中来不自由，一见斜阳泪双下。击水垂云心事违，榆枋笑受鸴鸠议。孤高平淡违时好，今人绝少古人稀。我得先生交已足，但愧知君非鲍叔。徘徊海岳放身游，远近相从负行襆。
饮九弟斋同宿
作者：戚玾
朝代：清

空城澹寒雾，落叶凄庭阴。萧条岁苦饥，里巷谁招寻。拨泥过我弟，暮雨衣淋淋。百钱杖头解，斗酒时共斟。入耳声不殊，闻者各有心。何以写吾忧，挥毫同苦吟。虫螀半壁静，镫火孤窗深。醉拥姜被眠，不知天古今。
东溪林翁山村探梅
作者：戢澍铭
朝代：清

踏雪访梅花，雪断溪头路。但闻水流声，不见花开处。主人本林逋，邀我林下步。竹篱茅舍边，梅花开满树。安得移家来，同君花里住。
临邛怀古
作者：戢澍铭
朝代：清

一溪流水尚鸣琴，邛竹山前忆马卿。才子由来偏好色，佳人难得是多情。春风瘦尽桐花影，夜月催残杜宇声。谁问当垆旧踪迹，空馀眉黛远山横。
夜宿山寺
作者：戢澍铭
朝代：清

惟有家山好，寻人到枕边。乡关千里梦，文酒一生缘。衾共枯僧拥，灯依古佛悬。夜深寒不寐，钟打晓霜天。
山泉道中
作者：戢澍铭
朝代：清

落日万峰青，羊肠穿曲折。花落断岩边，满地胭脂雪。何人跨乌犊，宛转经林樾。松杉初长成，笠影时出没。遥闻短笛声，吹出峰头月。即此净尘心，劳劳叹行役。
晚步东郊
作者：戢澍铭
朝代：清

人生无百岁，身世等浮沤。茫茫阅人代，今古貉一丘。不识天地间，何物为公侯。随遇适所适，薄暮郊原游。岂无名利客，车马行九州。劳劳同一尽，富贵真云浮。念此重徘徊，忽忽春徂秋。流连日向夕，欲去复勾留。
晚过青峰寺
作者：戢澍铭
朝代：清

雨过松花落野亭，泉声何处响泠泠。洞开幽壑腥龙气，石断危岩卧虎形。深院钟声僧饭白，虚堂幢影佛灯青。荒斋寂坐尘心净，修竹千竿月满庭。
溪行
作者：戢澍铭
朝代：清

峰峦夹岸青，野色苍苍暮。缘溪曲曲行，时与白云遇。芦荻覆荒滩，茸茸花满路。斜阳乱溪波，白石粼粼露。清虚水藻浮，游鱼自来去。群山似潮来，一泻不得住。直向碧波头，迤逦齐奔注。西风一以吹，落叶纷无数。飞鸟倦知还，篱落炊烟冱。何当寄此生，偃卧云深处。
登丹景山
作者：戢澍铭
朝代：清

群峰争蔽空，一山天外立。苍翠割鸿蒙，阴阳判朝夕。盘空鸟道悬，壁立人面逼。回环旋螺纹，崎岖越鸡帻。头触前人尻，足抵后人额。宛转及层巅，兰若露林隙。我自后院游，缒幽探古迹。老干耸崖端，根迸石壁裂。遥望锦官城，迷离烟雾隔。仰盼云霄间，帝座通呼吸。引手排天阊，星斗近可摘。怀古意茫茫，感慨盈胸臆。倚栏自低回，西风吹瑟瑟。
野祠
作者：戢澍铭
朝代：清

一径冲云入，荒祠夕照斜。空庭窜饥鼠，古树噪神鸦。暮霭藏深竹，回风聚落花。苍茫人独立，四面晚峰遮。
贺张百熙60寿联
作者：戴丹诚
朝代：清
体裁：联

天子引年，地官敷教；长沙星朗，太液春荣。
九日信州登高用杜韵
作者：戴云官
朝代：清

遥闻塞北雁声哀，纵目屏南鹤影回。万里云山随地阔，一江波浪接天来。秋花旧觅陶潜径，倦客频登子美台。垂老他乡欢此会，且将桑落倒深杯。
书斋漫咏·其一
作者：戴云溪
朝代：清
体裁：七言律诗

舌耕笔获费心多，斗室容身啸也歌。有限光阴忙里度，无边风景闹中过。精神到处文犹健，涵养深时气自和。只为儿孙留地步，培根未卜命如何。
书斋漫咏·其二
作者：戴云溪
朝代：清
体裁：七言律诗

雄豪意气负英才，年少先登上将台。酒兴酣从文兴发，心花怒向笔花开。雕龙妙手倾三盏，绣虎灵思趁百杯。说与庸流浑不解，当年众口一声雷。
闻报科举
作者：戴云溪
朝代：清
体裁：七言律诗

风雅翩翩俊秀多，堂前笑语决高科。龙门聚会皆烧尾，云路飞腾已跃波。一举便成金殿器，三杯预兆鹿鸣歌。嗟余未得沾余沥，辜负芹香奈若何。
七夕后一日饮蔚千荷庭
作者：戴亨
朝代：清

何须银汉舣灵槎，对此湖光意己赊。树里人烟疑海屋，云中鸡犬近仙家。暮年醇酒为生计，早岁荣名作幻花。我亦从兹思远遁，武林深处问桑麻。
七夕咏牛女
作者：戴亨
朝代：清

经年此夕慰相思，徙倚天街漏渐移。欢会明看银汉接，深情偏渡鹊桥迟。应知顷刻相逢处，便是离魂欲断时。旧恨新愁和夜永，人间且谩说佳期。
三叠前韵
作者：戴亨
朝代：清

兹琴非近乐，不许膝前横。本以重难御，兼之音太清。风霄玄鹤下，丹穴彩鸾生。应与鸣球贡，熏风一奏声。解鼓神人格，知稀弃不辞。绝无凡指弄，翻少俗尘缁。挂壁侵苔古，游鱼出水迟。昔贤成此意，应不悦当时。
三叠前韵·其一
作者：戴亨
朝代：清

兹琴非近乐，不许膝前横。本以重难御，兼之音太清。风霄玄鹤下，丹穴彩鸾生。应与鸣球贡，熏风一奏声。
三叠前韵·其二
作者：戴亨
朝代：清

解鼓神人格，知稀弃不辞。绝无凡指弄，翻少俗尘缁。挂壁侵苔古，游鱼出水迟。昔贤成此意，应不悦当时。
三月八日吴园脩禊
作者：戴亨
朝代：清

名园喜初霁，脩禊践幽寻。石耸峰峦古，烟生洞壑深。和风吹老貌，春水涤烦襟。忽忆山阴会，遥遥隔古今。
三月八日桃源岭展祖墓
作者：戴亨
朝代：清

策杖缘湖岸，披荆觅墓门。望空三酹酒，剪纸一招魂。泪洒流泉溢，悲深野日昏。欲回天色暮，惆怅立郊原。
三河县访赵邑宰康已迁大兴去一日矣
作者：戴亨
朝代：清

单车羸马任蹉跎，连日征途阻啸歌。山拥孤城当大路，地排三水走长河。故人昨已朝京去，行李今方冒雪过。我自思君倍惆怅，鸡坛车笠竟如何。
三至红桥
作者：戴亨
朝代：清

频来幽赏地，林壑意相迎。倚杖缘溪立，晴云隔水生。吟情随处远，野性觉名轻。得意忘言说，松风拂面清。
三题松乔小室
作者：戴亨
朝代：清

小室藏幽邃，公馀足自娱。纵横四五步，花竹两三株。长日鸦反哺，晴檐燕引雏。家庭饶至乐，岂必羡华膴。
上丁日皇上亲诣太学行释奠礼恭纪十二韵
作者：戴亨
朝代：清

文治开天运，明禋重国黉。銮舆移禁籞，凤冕出严城。对越天颜穆，趋跄士气荣。百灵森羽戚，九奏戛箫笙。道契尼山秘，心通泗水灵。上丁修祀典，至圣感精诚。恍接无言教，欣看大道行。森严神驭悦，震憺众情倾。雷动回云日，山呼诵圣明。祥光馀殿庑，春色满神京。翘首宫墙近，斋心刻漏惊。幸叨陪祀列，踊跃发欢声。
与友人论诗
作者：戴亨
朝代：清

旷代斯文责，肩兹若有神。讴吟恒自得，商榷定谁真。风雅将兴日，乾坤未死身。立言诚大业，天意属何人。
与诸同人泛舟天桥湾得骸字磨字二首
作者：戴亨
朝代：清

呼艇缘城角，移尊向柳涯。棹回天忽破，帆正浪空排。野景开晴旭，高云补断厓。中流同啸咏，真觉忘形骸。雨暗昨霄月，烟开此日波。阴晴时不测，天地意如何。云色风头静，天光水面磨。悠然若有会，山鸟忽来歌。
与诸同人泛舟天桥湾得骸字磨字二首·其一
作者：戴亨
朝代：清

呼艇缘城角，移尊向柳涯。棹回天忽破，帆正浪空排。野景开晴旭，高云补断厓。中流同啸咏，真觉忘形骸。
与诸同人泛舟天桥湾得骸字磨字二首·其二
作者：戴亨
朝代：清

雨暗昨霄月，烟开此日波。阴晴时不测，天地意如何。云色风头静，天光水面磨。悠然若有会，山鸟忽来歌。
与陈石农师徒讲学
作者：戴亨
朝代：清

木以绳而直，璞非凿不宝。大道蕴渊深，立言非草草。虚衷积众奥，灵府豁如扫。新花发故枝，嘤嘤闻啼鸟。眺听感芳春，当轩尽朋好。妙绪触天工，经纶探怀抱。万世尽浮云，所性贵自讨。古人非无书，过信见亦小。飞跃露机缄，迂疏但枯槁。出言苦不经，君应恕我老。
丙子二月二十七日自真州赴杭省祖墓
作者：戴亨
朝代：清

辽海归无日，西泠旧有坟。青年频入梦，白首但空闻。帆挂长江月，心依故国云。裹粮酬夙愿，春景正氤氲。
丙子岁暮得王进士简泉书却寄
作者：戴亨
朝代：清

淞泖声名久，金阊邂逅新。维舟方缱绻，分手忽逡巡。湖海千秋业，荣枯百岁身。广搜同大厦，古调愧阳春。斯文欣契合，时序感推迁。不朽期今日，论交罄百年。众流趋下壑，孤岳耸高天。大业非知己，难将此意传。
丙子岁暮得王进士简泉书却寄·其一
作者：戴亨
朝代：清

淞泖声名久，金阊邂逅新。维舟方缱绻，分手忽逡巡。湖海千秋业，荣枯百岁身。广搜同大厦，古调愧阳春。
丙子岁暮得王进士简泉书却寄·其二
作者：戴亨
朝代：清

斯文欣契合，时序感推迁。不朽期今日，论交罄百年。众流趋下壑，孤岳耸高天。大业非知己，难将此意传。
东冈二章章十句
作者：戴亨
朝代：清

东冈月出，照我薄衾。商飙凛冽，蟋蟀哀吟。中怀悒郁，起抚鸣琴。一弹再鼓，悲弗成音。明发不寐，涕泗沾襟。东冈月出，照我北林。关山阻修，江湖迥深。云鸿孤往，过我檐阴。持此远慕，托寄好音。迅飞不息，伤哉我心。
东冈二章章十句
作者：戴亨
朝代：清
体裁：四言诗

东冈月出，照我薄衾。商飙凛冽，蟋蟀哀吟。中怀悒郁，起抚鸣琴。一弹再鼓，悲弗成音。明发不寐，涕泗沾襟。（一章）东冈月出，照我北林。关山阻修，江湖迥深。云鸿孤往，过我檐阴。持此远慕，托寄好音。迅飞不息，伤哉我心。（二章）
中秋望月
作者：戴亨
朝代：清

月碾高天万象开，寒光清夜逼人来。金盘玉露凝仙掌，沧海明珠结蚌胎。顾兔养年空想像，嫦娥窃药久疑猜。聊凭瓜果倾？醁，一任乾坤有劫灰。
中秋望月
作者：戴亨
朝代：清
体裁：七言律诗

月碾高天万象开，寒光清夜逼人来。金盘玉露凝仙掌，沧海明珠结蚌胎。顾兔养年空想像，嫦娥窃药久疑猜。聊凭瓜果倾𨤍醁，一任乾坤有劫灰。
中途阻雨
作者：戴亨
朝代：清

行路难何如，中途雨不止。欹侧车毂胶，马卧鞭弗起。虎豹下崇冈，鸺鹠鸣荆杞。惆怅日将颓，相顾颡流泚。遣力觅耕牛，助挽出泥滓。急遽赴荒村，情词彼已揣。慢颜捋髭须，居奇横无比。出险复罹险，日行不数里。前路正迢遥，囊橐空如洗。阴云晚复浓，中夜愁欲死。吁嗟行路难，行路难如此。
为尉千题牡丹图
作者：戴亨
朝代：清

嫩绿娇红绘鼠姑，雨情风态一株株。老来兴寄烟霞外，閒看人间富贵图。
为蔚千张同年寿
作者：戴亨
朝代：清

世人垂老心不灰，谁肯蚤赋归去来。世人束带走炎午，谁肯脱冠挂神武。钦君惠政被吴松，至今蔽芾歌村农。钦君贤名动黼座，井田复古宣仁化。酬勋三载擢曹郎，惧与胥吏同奔忙。岂知大厦要梁栋，抽簪啸傲风月场。风清月朗出泥滓，浮世升沈若流水。局外閒观十五年，朝荣夕悴纷难纪。惭余世路遭危颠，无钱难买归山田。白首寒毡苦不放，海鸥空负前贤篇。
久雨忽晴
作者：戴亨
朝代：清

经月苦淋涝，瀰漫天地昏。豁然开暮景，相约出衡门。碧水沈云色，青山带雨痕。高飞看野鹤，去去没遥村。
乙丑秋孟颖仙告予贫甚质衣助之偶检文箧见其旧字感而赋此不必寄孟也
作者：戴亨
朝代：清

南海有奇香，置诸崔嵬博山之金炉。朱火扬其芳，光彩氤氲凌上都。豫章楩楠在空谷，雨露之所濡，造物之所育。坚理直干经千春，梁栋不为用，樵夫牧竖摧为薪。君不见欧冶子，能因国君铜铁利，铸作金钟大镛器。而令为身谋，不能自作一鼎觯。园女拾宝戟，但用刈秋葵。盲者得宝镜，不堪盖陋卮。干将莫邪补破履，不如市头三钱锥。君不见百里奚，鬻身仅直五羊皮。陈平宰割天下奇，奉身安能烹只鸡。古来贤豪遇合有迟早，其中不遇亦岂少。遇则堪为帝者师，不遇但为蓬蒿老。君不见唐时宰相张公镐。
乙亥上巳约署中诸友游吴园雨阻不践
作者：戴亨
朝代：清

客斋逢禊日，相约出尘氛。花鸟摧淫雨，林亭阻大云。春光聊滞我，高致岂虚君。待得新晴后，登临意倍欣。
乙亥九日偕署中诸友登北山寺
作者：戴亨
朝代：清

九日招携出郭游，清尊野菊对閒鸥。狂吟我欲题青壁，落帽君无笑白头。人滞江乡风月老，雁横霜浦荻芦秋。南朝剩有佳山色，乘兴登临一放眸。
乙亥二月望前二日观察卢同年雅雨招同牛真谷沈沃田江松泉游真州潘园
作者：戴亨
朝代：清

一室閟官署，偪侧忘寒温。东风洒然至，俄见庭草新。万类欣向荣，生意陶洪钧。孤吟寄遥想，畅观大块春。驰情整巾屐，欲出还逡巡。观察驻旌节，惠然存故人。折简治丰膳，邀我游潘园。杂花烂丘壑，修竹森琅玕。登楼豁远眸，遥见江南山。山色带长江，烟水罗青天。飘忽悦高鸟，胸臆超云峦。主宾况名辈，歌咏凌谪仙。直令造化机，蓊勃摅毫端。兹游洵足乐，俾我情屡迁。还期理舟楫，一泛西湖滨。归来握诗卷，重访平山巅。
乙亥生日书怀
作者：戴亨
朝代：清

残年心易足，回首事多惊。岁月崎岖过，文章惨淡成。湖山新老眼，梅竹遂平生。东望钱塘近，扁舟独往情。
九日
作者：戴亨
朝代：清

几度重阳客里过，一身长病奈秋何。少年壮志蹉跎尽，回首烟云塞上多。久客难登客里台，况当多病菊花开。乡心已逐秋风急，鸿雁偏从漠北来。
九日·其一
作者：戴亨
朝代：清

几度重阳客里过，一身长病奈秋何。少年壮志蹉跎尽，回首烟云塞上多。
九日·其二
作者：戴亨
朝代：清

久客难登客里台，况当多病菊花开。乡心已逐秋风急，鸿雁偏从漠北来。
九日与邢卓哉毛秋岑用杜少陵宴蓝田庄韵
作者：戴亨
朝代：清

放怀天地觉增宽，酒社文坛几度欢。云里霜声排雁字，檐前秋色上鸡冠。龙山雅会人俱往，蓝水空传句不寒。此日登临存我辈，应将今古幻中看。翠竹黄花野外宽，篱边溪畔各追欢。苍髯得句狂呼酒，玉树临风醉不冠。霜叶满林秋灿烂，丹峰横汉气高寒。天空缥缈楼千尺，乘兴登临一笑看。
九日与邢卓哉毛秋岑用杜少陵宴蓝田庄韵·其一
作者：戴亨
朝代：清

放怀天地觉增宽，酒社文坛几度欢。云里霜声排雁字，檐前秋色上鸡冠。龙山雅会人俱往，蓝水空传句不寒。此日登临存我辈，应将今古幻中看。
九日与邢卓哉毛秋岑用杜少陵宴蓝田庄韵·其二
作者：戴亨
朝代：清

翠竹黄花野外宽，篱边溪畔各追欢。苍髯得句狂呼酒，玉树临风醉不冠。霜叶满林秋灿烂，丹峰横汉气高寒。天空缥缈楼千尺，乘兴登临一笑看。
九日同年卢都转雅雨邀同钱少司寇香树平山堂登高
作者：戴亨
朝代：清

重阳连袂眺高台，雨歇平山景物开。楼阁参差排地起，峰峦突兀渡江来。白云端为秋卿驻，肃气还因使节回。落帽风流传胜事，何如此日共衔杯。
九日旅情
作者：戴亨
朝代：清

秋深景物尽萧条，此日登临兴岂豪。风捲黄沙连野阔，鹰抟紫塞振云高。闭门不落儒生帽，怀土愁沾客子袍。独对茱萸频自酌，醉横孤剑读离骚。
九日游吴园步韵
作者：戴亨
朝代：清

晴色丽朝暾，肩舆出郭门。招携酬令节，取次历名园。丘壑高人致，烟霞过客魂。小山丛桂外，将拟采芳荪。
九日燕台怀古
作者：戴亨
朝代：清

陟身千仞览遐荒，往古遗踪事缈茫。燕市几曾收骏骨，召南何处觅甘棠。云来西北连阴岳，雁过高空带晓霜。我但呼朋谋醉饱，黄花白酒蟹盈匡。
九日登北山寺怀都门诸友
作者：戴亨
朝代：清

傍城孤屿石崚嶒，九日扶筇试一登。东走江声趋铁瓮，南来山色障金陵。回看京国伤离别，久客天涯眷友朋。此日知君怀我处，丹厓应上最高层。
九日登高
作者：戴亨
朝代：清

笳声凄切雁声哀，风起高原猎骑回。无尽愁云吹不散，望乡空上白龙堆。
九日简毛秋岑明复庵
作者：戴亨
朝代：清

志士悲年迅，重阳节又临。欲寻黄叶路，高寄白云心。惠子濠梁乐，荣期带索吟。芳踪谁可继，怀古意何深。
九日郊宴
作者：戴亨
朝代：清

折简邀同辈，登临破郁陶。但知狂纵酒，不敢妄题糕。捲地惊沙起，鸣霄旅雁高。残阳欹远树，天畔落云涛。
九日郊行
作者：戴亨
朝代：清

登眺林皋霁，萧森霜露馀。一从遭斥逐，深喜近樵渔。芦雪人家岸，槐烟野衲居。置身图画里，随步得相于。
九日题来青轩
作者：戴亨
朝代：清

来青缥缈起山阿，连袂跻攀恣啸歌。众壑高从檐外落，千峰低向槛前过。渔梁樵径烟霞古，翠石苍松岁月多。自昔龙山传落帽，不知风景竟如何。
九日饮同年何公南书斋
作者：戴亨
朝代：清

严风驱雁尽南飞，枯坐萧斋怅落晖。凤阙恩沾桑落赐，龙山兴与菊花违。难期地缩壶公杖，却忆尊开靖节扉。深荷主人情缱绻，天涯欢笑亦如归。
九月四日钱少司寇舟抵维扬同年卢都转雅雨放艇真州邀余往会至即同饮官斋更期九日平山堂登高二首
作者：戴亨
朝代：清

旌节来长水，扁舟发夜分。官斋同宴饮，天象动星文。深涧流甘乳，高松养白云。久邀贤地主，相待共清氛。忆弭嘉禾棹，曾登乐顺堂。别来霜再白，相见菊初黄。诗思增奇崄，交情笃老苍。欲窥千顷度，终愧隔微茫。
九月四日钱少司寇舟抵维扬同年卢都转雅雨放艇真州邀余往会至即同饮官斋更期九日平山堂登高二首·其一
作者：戴亨
朝代：清

旌节来长水，扁舟发夜分。官斋同宴饮，天象动星文。深涧流甘乳，高松养白云。久邀贤地主，相待共清氛。
九月四日钱少司寇舟抵维扬同年卢都转雅雨放艇真州邀余往会至即同饮官斋更期九日平山堂登高二首·其二
作者：戴亨
朝代：清

忆弭嘉禾棹，曾登乐顺堂。别来霜再白，相见菊初黄。诗思增奇崄，交情笃老苍。欲窥千顷度，终愧隔微茫。
书怀
作者：戴亨
朝代：清

百年深惧此生浮，怀古心希第一流。风雨鬼神窥陋室，艰难天地策精修。阰牵兰桂悲徒远，芳树蓠蘅怅未收。荏苒须眉空老大，崦嵫西望冀淹留。
书怀
作者：戴亨
朝代：清

韬精超俗虑，幽想洽岩栖。结屋峰千仞，侵篱月一溪。耸身霄汉近，放眼白云低。此际堪逃俗，相观物性齐。戴笠理荒秽，晨兴出露垣。诛茅培屋宇，移石让松根。收柿工书翰，分泉灌竹园。百年长此役，今世即羲轩。
书怀·其一
作者：戴亨
朝代：清

韬精超俗虑，幽想洽岩栖。结屋峰千仞，侵篱月一溪。耸身霄汉近，放眼白云低。此际堪逃俗，相观物性齐。
书怀·其二
作者：戴亨
朝代：清

戴笠理荒秽，晨兴出露垣。诛茅培屋宇，移石让松根。收柿工书翰，分泉灌竹园。百年长此役，今世即羲轩。
书感
作者：戴亨
朝代：清

故国田园尽，无谋奉老亲。迂疏希用世，俯仰学随人。十载空劳瘁，残生尚汨陈。终愁经事浅，有玷白华身。
买蛩
作者：戴亨
朝代：清

秋蛩虽细小，惨毒尔何安。聚族逾千命，呼鸡罄一餐。世情唯鲁莽，吾意悯贪残。买纵梧阴下，天全戢羽翰。乍似潜阴砌，旋疑隔曲房。哀鸣声远近，明月夜苍凉。客梦秋长醒，清心听不妨。东山嗤谢傅，丝竹近淫荒。
买蛩·其一
作者：戴亨
朝代：清

秋蛩虽细小，惨毒尔何安。聚族逾千命，呼鸡罄一餐。世情唯鲁莽，吾意悯贪残。买纵梧阴下，天全戢羽翰。
买蛩·其二
作者：戴亨
朝代：清

乍似潜阴砌，旋疑隔曲房。哀鸣声远近，明月夜苍凉。客梦秋长醒，清心听不妨。东山嗤谢傅，丝竹近淫荒。
云
作者：戴亨
朝代：清

来往浑无著，虚空自古今。卷舒如有意，隐现亦何心。不霈高天雨，旋留邃谷阴。风来时莫测，敛迹尔应深。
云峰歌
作者：戴亨
朝代：清

自古夏云多奇峰，奇峰乃在山之中。披襟临风向山坐，山峰云峰争插空。初如群仙戏山麓，山中有石若琼玉。初平叱之欲成羊，崭然石上生头角。鬼物狰狞杂遝来，飙轮火炬空中排。紫焰光，腾赤蛇，仙灵奄忽遭焚摧。目眩心摇骇奇绝，淅淅凉飙起天末。怪形诡状须臾间，纷纷落落归澌灭。我因述作云峰歌，云峰变幻亦何多。眼前荣悴速如此，古来万事复如何。
五月二十日自杭返仪徵舟中纪行
作者：戴亨
朝代：清

舟行真自在，风顺不稽程。天逐江流转，帆随鸟翼轻。越山青未断，吴岫远相迎。少泊依沙岸，东冈月色明。已解嘉禾缆，兼程一叶轻。雨收黄歇浦，帆挂吕蒙城。未觉劳行役，閒生吊古情。忽闻江上笛，悽切作离声。
五月二十日自杭返仪徵舟中纪行·其一
作者：戴亨
朝代：清

舟行真自在，风顺不稽程。天逐江流转，帆随鸟翼轻。越山青未断，吴岫远相迎。少泊依沙岸，东冈月色明。
五月二十日自杭返仪徵舟中纪行·其二
作者：戴亨
朝代：清

已解嘉禾缆，兼程一叶轻。雨收黄歇浦，帆挂吕蒙城。未觉劳行役，閒生吊古情。忽闻江上笛，悽切作离声。
五月十六日奉窆曾祖母陈太君祖父葭湄公于杭城留下之安乐山
作者：戴亨
朝代：清

开尊浇厚土，卜吉妥幽魂。远水潆沙岸，群山拱墓门。相形宜震巽，表石示儿孙。敢妄希荣显，相期笃本原。
五月望后热甚忆李廉衣柯东岩园居却寄
作者：戴亨
朝代：清

人间何处觅蓬壶，相国园林世所无。远水千盘通沼榭，秋风五月落松梧。山搜奇景看晴雨，诗搆精思状画图。应念老夫尘垢里，支颐西望正踟蹰。
京口渡江与金孝廉棕亭同作
作者：戴亨
朝代：清

行李发江东，帆轻御便风。几朝同啸咏，千里破空濛。天入南徐阔，山经北固雄。君才堪利涉，吾道近蓑翁。
人禽歌四章
作者：戴亨
朝代：清

天地絪缊兮一气孔蒸。肖厥形兮绳绳。为龟麟兮为鸮鹰。随大化兮生成。龙飞潜兮咸知其灵。人变化兮孰如其能。为鸮为鸾兮此情。龙之灵兮其形。天局形兮心我操。奴于物兮徒劳。居有室兮禽有巢。补葺缺兮风飘飖。气备万物兮称人豪。地并厚兮天争高。随波流兮断蘋飘。少壮几时兮岁月其慆。
人禽歌四章·其三
作者：戴亨
朝代：清

天局形兮心我操。奴于物兮徒劳。居有室兮禽有巢。补葺缺兮风飘飖。
人禽歌四章·其四
作者：戴亨
朝代：清

气备万物兮称人豪。地并厚兮天争高。随波流兮断蘋飘。少壮几时兮岁月其慆。
仙缘
作者：戴亨
朝代：清

海外三山接玉京，谁知灵黍秘云英。裴郎不遇蓝桥渡，捣药空闻玉杵声。
代寿山东中丞朱母程太夫人八秩有四初度三首
作者：戴亨
朝代：清

冠盖盘江盛，家声奕叶长。祖勋传博穆，母德媲桓光。自有充闾庆，因来九鹤祥。诞生公辅器，襄佐圣明皇。伊洛思犹切，淮扬颂不忘。经纶闻黼座，节钺授封疆。膏雨周齐甸，仁声播鲁邦。三春成寿域，大耋庆高堂。天语嘉贤淑，恩纶锡诰章。承欢开幕府，祝嘏献霞觞。鹤发初萌镜，霜姿翠映篁。孙云纷绕膝，兰桂灿成行。禄养今方炽，松年老愈康。荒词何足贵，聊借祝遐昌。斗极钟灵气，名贤旷代生。钜才堪鼎鼐，雅量协枢衡。学富穷三箧，文成压两京。巍科先获隽，太守蚤蜚英。乘传淮扬路，维藩河洛行。悬鱼标峻洁，携鹤表廉平。廷有徵黄论，天回借寇情。经纶资锁钥，齐鲁枉麾旌。画笏为筹策，藏胸富甲兵。使君真福曜，东土作金城。款曲求民膜，渊冲秉国成。臣心银箭直，官况玉壶清。杞菊衙斋饭，羔羊道路评。史云遥并驾，伯起实齐声。属吏亲圭璧，馀芳缀杜蘅。春阳熙浩荡，夏屋荫峥嵘。每欲镌铭颂，时同骖竹迎。及兹逢母寿，欣与祝长庚。蓂荚祥初验，恩纶诏屡荣。瑞光凝棨戟，綵服映璁珩。慈貌臞于鹤，佳孙秀若瑛。板舆扶月稳，玉佩受风轻。麟髓应调馔，冰桃亦助觥。仙姬攀玉杖，奼女奏鸾笙。璇斗经天朗，台精照地明。无劳问铅汞，真已近蓬瀛。伟矣旂常业，皇哉巾帼名。雀环人拟献，葵日我先倾。叙德惭窥管，抒怀悚报琼。击辕聊有颂，郢曲不堪赓。寿母垂僖颂，共姜录卫风。节高成子孝，心苦教臣忠。虎尾灾曾履，春台暖渐融。郎君当运会，梦卜兆罴熊。彩凤淩霄起，神鹏绝汉翀。襟披乐广雾，才发士元空。淮豫传芳绩，经纶简睿衷。名悬三岛北，身障百川东。远迩周民隐，恩威沛泽公。千秋欣遇合，一德动昭融。汲引宁馀力，声华每发蒙。清流同注壑，弱翮早依丛。感激缘明义，追随愿始终。慈帏逾大耋，宠诰锡高穹。懿则谁能并，芳规播不穷。阐幽存史笔，作颂献雕虫。已觉惭圭璧，还知类管筒。何人歌绝调，冰雪在梧桐。
代寿山东中丞朱母程太夫人八秩有四初度三首·其一
作者：戴亨
朝代：清

冠盖盘江盛，家声奕叶长。祖勋传博穆，母德媲桓光。自有充闾庆，因来九鹤祥。诞生公辅器，襄佐圣明皇。伊洛思犹切，淮扬颂不忘。经纶闻黼座，节钺授封疆。膏雨周齐甸，仁声播鲁邦。三春成寿域，大耋庆高堂。天语嘉贤淑，恩纶锡诰章。承欢开幕府，祝嘏献霞觞。鹤发初萌镜，霜姿翠映篁。孙云纷绕膝，兰桂灿成行。禄养今方炽，松年老愈康。荒词何足贵，聊借祝遐昌。
代寿山东中丞朱母程太夫人八秩有四初度三首·其三
作者：戴亨
朝代：清

寿母垂僖颂，共姜录卫风。节高成子孝，心苦教臣忠。虎尾灾曾履，春台暖渐融。郎君当运会，梦卜兆罴熊。彩凤淩霄起，神鹏绝汉翀。襟披乐广雾，才发士元空。淮豫传芳绩，经纶简睿衷。名悬三岛北，身障百川东。远迩周民隐，恩威沛泽公。千秋欣遇合，一德动昭融。汲引宁馀力，声华每发蒙。清流同注壑，弱翮早依丛。感激缘明义，追随愿始终。慈帏逾大耋，宠诰锡高穹。懿则谁能并，芳规播不穷。阐幽存史笔，作颂献雕虫。已觉惭圭璧，还知类管筒。何人歌绝调，冰雪在梧桐。
代寿山东中丞朱母程太夫人八秩有四初度三首·其二
作者：戴亨
朝代：清

斗极钟灵气，名贤旷代生。钜才堪鼎鼐，雅量协枢衡。学富穷三箧，文成压两京。巍科先获隽，太守蚤蜚英。乘传淮扬路，维藩河洛行。悬鱼标峻洁，携鹤表廉平。廷有徵黄论，天回借寇情。经纶资锁钥，齐鲁枉麾旌。画笏为筹策，藏胸富甲兵。使君真福曜，东土作金城。款曲求民膜，渊冲秉国成。臣心银箭直，官况玉壶清。杞菊衙斋饭，羔羊道路评。史云遥并驾，伯起实齐声。属吏亲圭璧，馀芳缀杜蘅。春阳熙浩荡，夏屋荫峥嵘。每欲镌铭颂，时同骖竹迎。及兹逢母寿，欣与祝长庚。蓂荚祥初验，恩纶诏屡荣。瑞光凝棨戟，綵服映璁珩。慈貌臞于鹤，佳孙秀若瑛。板舆扶月稳，玉佩受风轻。麟髓应调馔，冰桃亦助觥。仙姬攀玉杖，奼女奏鸾笙。璇斗经天朗，台精照地明。无劳问铅汞，真已近蓬瀛。伟矣旂常业，皇哉巾帼名。雀环人拟献，葵日我先倾。叙德惭窥管，抒怀悚报琼。击辕聊有颂，郢曲不堪赓。
代张稼兰送怀来令吴文正
作者：戴亨
朝代：清

书剑翩翩塞上游，莺花首夏送行辀。旧从珠浦瞻丰度，新绾铜章喜献酬。水落桑乾环帝阙，山连阴岳壮神州。秦城代邸多遗迹，歌咏无忘寄白头。
代张稼兰送白水令梁善长
作者：戴亨
朝代：清

十年宦海涉风波，白发名场老复过。燕市逢君重握手，龙江回首一悲歌。正堪花月谈当日，无计河桥挽去珂。愁绝秦关云路杳，分携莫惜醉颜酡。
代门人赵玉送前师夏晴江归里
作者：戴亨
朝代：清

久钦道范甫追随，旋送文旌出凤池。易水沙清霜落后，燕台风急雁来时。暮云遥忆孤村暝，晓露寒思匹马迟。立雪心依归路杳，前途应见别离诗。
仲夏与诸同人游王园先至明复庵别业即与同往乘兴复至丰台分韵得诗五首
作者：戴亨
朝代：清

数椽栖息地，万木翠阴环。时策手中杖，閒看门外山。同人来造次，野石坐斑斓。知尔耽幽胜，相携叩竹关。前度何悤遽，山桃不满园。再游行径熟，几日树阴繁。溪爱新荷色，庭怜旧雨痕。拂林逢故识，隔水问寒温。游兴连朝剧，兹辰遂热衷。山光迎屐齿，松径引樵风。亭榭幽深入，渠荷曲折通。丰台遥在望，觅胜意何穷。游情方恋旧，前路复怀新。清浅溪随屐，呢喃燕趁人。吹来山翠雨，沾我谷皮巾。更喜初晴后，芳郊绝点尘。谈深花渐落，饮罢日初低。醒酒风生竹，烹茶水掬溪。松间云欲去，枝上鸟还啼。临别频回首，烟光满大堤。
仲夏与诸同人游王园先至明复庵别业即与同往乘兴复至丰台分韵得诗五首·其一
作者：戴亨
朝代：清

数椽栖息地，万木翠阴环。时策手中杖，閒看门外山。同人来造次，野石坐斑斓。知尔耽幽胜，相携叩竹关。
仲夏与诸同人游王园先至明复庵别业即与同往乘兴复至丰台分韵得诗五首·其三
作者：戴亨
朝代：清

游兴连朝剧，兹辰遂热衷。山光迎屐齿，松径引樵风。亭榭幽深入，渠荷曲折通。丰台遥在望，觅胜意何穷。
仲夏与诸同人游王园先至明复庵别业即与同往乘兴复至丰台分韵得诗五首·其二
作者：戴亨
朝代：清

前度何悤遽，山桃不满园。再游行径熟，几日树阴繁。溪爱新荷色，庭怜旧雨痕。拂林逢故识，隔水问寒温。
仲夏与诸同人游王园先至明复庵别业即与同往乘兴复至丰台分韵得诗五首·其五
作者：戴亨
朝代：清

谈深花渐落，饮罢日初低。醒酒风生竹，烹茶水掬溪。松间云欲去，枝上鸟还啼。临别频回首，烟光满大堤。
仲夏与诸同人游王园先至明复庵别业即与同往乘兴复至丰台分韵得诗五首·其四
作者：戴亨
朝代：清

游情方恋旧，前路复怀新。清浅溪随屐，呢喃燕趁人。吹来山翠雨，沾我谷皮巾。更喜初晴后，芳郊绝点尘。
仲夏望日过蔚千饮
作者：戴亨
朝代：清

谩誇远水与遥岑，城市山林此又寻。南浦雨过湘簟爽，西峰云起晓窗阴。忘形礼数捐虚谬，坐客尊醪任浅深。借问当时河朔饮，可能来往有高吟。
仲夏科东岩招饮并阅近作
作者：戴亨
朝代：清

山中玄豹深雾藏，化作斑斓云锦张。丹穴鸳雏戢修羽，彰身瑞彩呈奇章。君秉丰年良玉质，但加追琢成圭璋。爱才慕道及衰朽，为君往往酣华堂。志士立心岂凡近，世间纨裤徒辉煌。别来三月功力进，摛词造意皆老苍。骐骥旦暮可千里，讵同驽钝羁辕缰。况有名师廉衣子，随珠卞璧腾祥光。袖出数篇曾示我，雷电震绕蛟螭翔。燃犀照海鬼胆裂，小儒色阻惊且僵。轨范当前有如此，亦趋亦步名飞扬。千秋大业期不朽，再与李杜争光芒。余老才尽不足数，但知君家酒瓮香。他山之石不我弃，赏奇痛饮呼大觞。
仲夏过明复庵别业
作者：戴亨
朝代：清

仲夏苦炎热，幽栖出郭寻。淹君高树荫，清我远尘襟。山鸟偶然下，谷云时作阴。对兹真作乐，聊可傲华簪。
仲夏过红桥阻雨次日寻幽至暮
作者：戴亨
朝代：清

耽幽忘溽暑，特地到君家。草色分行鹿，莺声老落花。于陵逃俗远，陶令去官赊。野性偕孤鹤，相随看早霞。阴云留过客，携雨到柴门。杯酒谋邻叟，园蔬乞近村。深灯连曙柝，幽梦绕山樊。自古唯萧索，方知重友伦。葛衫朝觉爽，宿雨夜初还。溪涨来新鸟，云开见远山。偶凭丞相圃，暂豁旅人颜。回首燕城内，风尘咫尺间。饭后复来坐，清风开我襟。山云低度涧，溪鸟不归林。日色回峰影，诗情惜柳阴。春风沂水后，怀古一何深。欲窥群物理，非独爱村晴。临水知鱼乐，看山识鸟情。天机真自畅，幽绪亦旋生。游衍閒居地，荣名顿觉轻。避日频移席，残尊落照间。农人归陇犊，樵爨隐云山。佳景随时得，劳生贵自閒。还将无尽意，乘兴叩松关。
仲夏过红桥阻雨次日寻幽至暮·其一
作者：戴亨
朝代：清

耽幽忘溽暑，特地到君家。草色分行鹿，莺声老落花。于陵逃俗远，陶令去官赊。野性偕孤鹤，相随看早霞。
仲夏过红桥阻雨次日寻幽至暮·其三
作者：戴亨
朝代：清

葛衫朝觉爽，宿雨夜初还。溪涨来新鸟，云开见远山。偶凭丞相圃，暂豁旅人颜。回首燕城内，风尘咫尺间。
仲夏过红桥阻雨次日寻幽至暮·其二
作者：戴亨
朝代：清

阴云留过客，携雨到柴门。杯酒谋邻叟，园蔬乞近村。深灯连曙柝，幽梦绕山樊。自古唯萧索，方知重友伦。
仲夏过红桥阻雨次日寻幽至暮·其五
作者：戴亨
朝代：清

欲窥群物理，非独爱村晴。临水知鱼乐，看山识鸟情。天机真自畅，幽绪亦旋生。游衍閒居地，荣名顿觉轻。
仲夏过红桥阻雨次日寻幽至暮·其六
作者：戴亨
朝代：清

避日频移席，残尊落照间。农人归陇犊，樵爨隐云山。佳景随时得，劳生贵自閒。还将无尽意，乘兴叩松关。
仲夏过红桥阻雨次日寻幽至暮·其四
作者：戴亨
朝代：清

饭后复来坐，清风开我襟。山云低度涧，溪鸟不归林。日色回峰影，诗情惜柳阴。春风沂水后，怀古一何深。
任东涧访余仪徵县署留话三日赋赠
作者：戴亨
朝代：清

就养真阳署，深藏异隐沦。薄材安腐朽，同气别风尘。不患无知己，终愁逊古人。逢君旋复去，相送意逡巡。
伯夷叔齐庙
作者：戴亨
朝代：清

天畔巍巍吊古台，征衣遥望拂尘埃。荒榛合沓山间路，颓壁阴森雨后苔。悴貌入来方暂拜，名心相对已潜灰。前途西望寒云起，牢落秋风首重回。遗踪旧是墨台城，景仰高风入圣清。万古君臣存叩马，两人心事遂逃名。瘦癯亲炙当时貌，顽懦应兴此日情。槛外愁听秋色里，雁行风断别离声。天伦父命未分明，又值商辛历数更。才智云兴方应运，黄农歌罢已捐生。西山岫耸当年绿，滦水波流万古清。野曲至今传牧竖，悽哀如听采薇声。云山高峻水流长，清圣名争日月光。逃国衣冠同揖让，采薇歌曲忆羲皇。齐桓竞霸雄风尽，唐帝征辽故垒荒。地下应逢吴泰伯，可堪携手说兴亡。
伯夷叔齐庙·其一
作者：戴亨
朝代：清

天畔巍巍吊古台，征衣遥望拂尘埃。荒榛合沓山间路，颓壁阴森雨后苔。悴貌入来方暂拜，名心相对已潜灰。前途西望寒云起，牢落秋风首重回。
伯夷叔齐庙·其三
作者：戴亨
朝代：清

天伦父命未分明，又值商辛历数更。才智云兴方应运，黄农歌罢已捐生。西山岫耸当年绿，滦水波流万古清。野曲至今传牧竖，悽哀如听采薇声。
伯夷叔齐庙·其二
作者：戴亨
朝代：清

遗踪旧是墨台城，景仰高风入圣清。万古君臣存叩马，两人心事遂逃名。瘦癯亲炙当时貌，顽懦应兴此日情。槛外愁听秋色里，雁行风断别离声。
伯夷叔齐庙·其四
作者：戴亨
朝代：清

云山高峻水流长，清圣名争日月光。逃国衣冠同揖让，采薇歌曲忆羲皇。齐桓竞霸雄风尽，唐帝征辽故垒荒。地下应逢吴泰伯，可堪携手说兴亡。
佛手柑
作者：戴亨
朝代：清

断却黄金臂，高秋世外悬。未参心即佛，先示指头禅。接引空垂相，归依待有缘。何人求解脱，稽首问真诠。
倚槛
作者：戴亨
朝代：清

春风轻拂袖，倚槛一开颜。宿雨朝初霁，孤云淡未还。菱歌生极浦，鸟语话青山。何必沧洲去，悠然意自閒。
偕同人过蔚千看荷
作者：戴亨
朝代：清

照眼花光露未乾，拂云槐荫覆杯盘。世情多为荣枯累，吾辈从来礼法宽。北海高风宾座满，炎天六月草堂寒。十洲三岛谁能到，对此林塘足尽欢。
偕同人过蔚千荷庭分赋
作者：戴亨
朝代：清

碧云香雾望中迷，晴雨皆堪命杖藜。濠上襟期君不减，辋川柴馆我频题。诗篇淡老逢陶谢，人物风流尽阮嵇。咫尺枌榆来往易，避炎深坐夕阳西。
儿女
作者：戴亨
朝代：清

大儿怜余老，艰苦知自持。小儿初学语，喃喃索饼饴。两女强解事，绕膝向我啼。问女一何啼，哀哀前致词。无衣长苦寒，无食长苦饥。况复当弱龄，值此深秋时。严风杂浩雪，凛冽摧肌皮。粗絺裹枵腹，性命安能支。听之生惭赧，欲答心先悲。心悲强欢笑，握手双提携。抚摩为拭泪，甘言相戏欺。缅彼蒙袂子，困阨尝如斯。嗟来耻不食，沟壑分所宜。奈何小儿女，亦同罹此危。
元日
作者：戴亨
朝代：清

一从辞宦籍，五载客长安。湖海难酬愿，风尘且驻颜。繁华新物态，诗酒自人间。来往从纷剧，衡门镇日关。
元日书怀
作者：戴亨
朝代：清

西溪空有梅千树，却向辽东久索居。万里关山苏武梦，一床冰雪管宁庐。乡心未释庭闱望，逝水空嗟岁月虚。樽俎相看人尽醉，龙荒风景独愁予。
入安化寺诗社
作者：戴亨
朝代：清

夙昔抱微尚，丘壑结遥思。一为尘网羁，此志终弗遂。时每出郊坰，挈杖寻初地。聊博少时欢，岂足酬幽憩。不谓素心人，相期同把臂。僧寮作诗坛，窅然忘尘世。咫尺不见招，知非我遐弃。误疑精力颓，而不耐劳瘁。闻之即披衣，既见果无异。阴阴苔雨痕，翛翛竹风籁。流水清俗情，孤云淡尘累。既不废游观，且联文友契。遥谢沮溺翁，远遁诚非计。
入山海关感赋
作者：戴亨
朝代：清

万里涂膏筑怨年，讵知二世祚随迁。界分天地华夷限，计并山河日月绵。堠吏千秋仍守钥，戍兵此日正防边。风尘寂寞驱车入，望里閒愁起暮烟。
入都会试途中作
作者：戴亨
朝代：清

辽海悲风接帝京，公车西指泪纵横。饥寒正痛亲双老，冰雪何堪子独行。回望白云连塞远，愁听乌鸟向人鸣。为求禄养轻离膝，魂梦长悬捧檄情。
公车入都留别蔡宗鲁
作者：戴亨
朝代：清

脂辖龙沙道，悲风怆客神。饥寒离二老，冰雪去孤身。绝域谁堪告，倾囊尔又贫。壮怀思急遂，不敢畏艰辛。
关山月
作者：戴亨
朝代：清

关山月苦，如雪如霜。照我羁人，憯憯心伤。
养性
作者：戴亨
朝代：清

养性宜蓬径，幽偏绝俗埃。尘情删故蘖，灵蕴茁新荄。风起防蕉叶，人过惜藓苔。静中时有会，小酌对花开。
再别稼兰
作者：戴亨
朝代：清

春云作灵雨，沾洒成膏泽。琰琬得善价，声光日烜赫。良材不隐世，君实任此责。枳棘暂栖鸾，翀飞在晨夕。况当明良会，朝廷正侧席。努力崇明德，功业垂金石。腐朽不足称，臃肿背绳尺。永为盛世褫，时亦还自惜。用舍虽殊途，持身贵自择。去去从此辞，相期在贤哲。
再叠前韵
作者：戴亨
朝代：清

山川藏不住，斸作紫琼横。身带波涛润，音传岩壑清。庙堂虽不御，苍翠觉长生。堪惜米颠拜，何知听此声。不知补天用，聊传清庙辞。柱徽殊习玩，坚白涅难缁。霖雨鸣崖细，松风度陇迟。高山今在望，识曲慕当时。
再叠前韵·其一
作者：戴亨
朝代：清

山川藏不住，斸作紫琼横。身带波涛润，音传岩壑清。庙堂虽不御，苍翠觉长生。堪惜米颠拜，何知听此声。
再叠前韵·其二
作者：戴亨
朝代：清

不知补天用，聊传清庙辞。柱徽殊习玩，坚白涅难缁。霖雨鸣崖细，松风度陇迟。高山今在望，识曲慕当时。
再咏盆松
作者：戴亨
朝代：清

妖矫盆中势，萧森几上阴。根株年久固，霜雪岁寒深。寂寞安贫日，峥嵘未老心。临风时对尔，音响入鸣琴。
再游卧佛寺七首
作者：戴亨
朝代：清

西风吹杖履，来往亦无端。山色飞晴翠，钟声过远滩。鹤巢双树老，鹿径一僧寒。佛卧何时醒，阶前落叶丹。云起从遮簟，风来任落花。溪光摇户牖，山色浸袈裟。一入希夷境，金消世俗哗。忽思遂初服，身卧白云赊。我来寻眺听，慈眼自朦胧。顿觉见闻寂，真教色相空。虚窗通远翠，高树下秋风。心境浑无著，悠然念始终。云霞随过客，泉石绕香台。大块梦谁觉，空王睡不回。野花开欲歇，溪鸟去还来。静验浮生理，孤亭坐藓苔。大千同一梦，佛卧亦何因。恍接无言教，旋多有累身。霜蛩鸣晚砌，风箨坠寒筠。岂是维摩病，西来大义真。松窗雕槛外，日日下朝暾。一榻空今古，深山冷梦魂。云阴侵座湿，鸟语入林昏。众衲何多事，经声响暮村。望佛佛犹卧，还寻旧路回。野禽随上下，流水亦潆洄。来处云何在，归途日已颓。回看深翠里，瞬息隔尘埃。
再游卧佛寺七首·其一
作者：戴亨
朝代：清

西风吹杖履，来往亦无端。山色飞晴翠，钟声过远滩。鹤巢双树老，鹿径一僧寒。佛卧何时醒，阶前落叶丹。
再游卧佛寺七首·其七
作者：戴亨
朝代：清

望佛佛犹卧，还寻旧路回。野禽随上下，流水亦潆洄。来处云何在，归途日已颓。回看深翠里，瞬息隔尘埃。
再游卧佛寺七首·其三
作者：戴亨
朝代：清

我来寻眺听，慈眼自朦胧。顿觉见闻寂，真教色相空。虚窗通远翠，高树下秋风。心境浑无著，悠然念始终。
再游卧佛寺七首·其二
作者：戴亨
朝代：清

云起从遮簟，风来任落花。溪光摇户牖，山色浸袈裟。一入希夷境，金消世俗哗。忽思遂初服，身卧白云赊。
再游卧佛寺七首·其五
作者：戴亨
朝代：清

大千同一梦，佛卧亦何因。恍接无言教，旋多有累身。霜蛩鸣晚砌，风箨坠寒筠。岂是维摩病，西来大义真。
再游卧佛寺七首·其六
作者：戴亨
朝代：清

松窗雕槛外，日日下朝暾。一榻空今古，深山冷梦魂。云阴侵座湿，鸟语入林昏。众衲何多事，经声响暮村。
再游卧佛寺七首·其四
作者：戴亨
朝代：清

云霞随过客，泉石绕香台。大块梦谁觉，空王睡不回。野花开欲歇，溪鸟去还来。静验浮生理，孤亭坐藓苔。
再游香山
作者：戴亨
朝代：清

一从游赏后，念此意何殷。伏枕梦流水，开窗想白云。林峦经再过，烟月会平分。几日浓霜下，丹枫落叶纷。
再简毛秋岑
作者：戴亨
朝代：清

名场蝉蜕歌式微，重来燕市故识稀。冠裳久乏真知己，侠义终归大布衣。野鸟野花足寄傲，醉歌醉哭咸忘机。况君不趿信陵履，春光谁复能羁违。
再至红桥
作者：戴亨
朝代：清

再至曾游处，山家熟更宜。迎人村犬狎，入室野云随。地僻孤峰秀，天空独鸟迟。坐深心境静，忘却夜归时。
再赠巢六世馨
作者：戴亨
朝代：清

大块敦庞气，偏于尔独钟。九重陶伟器，万卷扩奇胸。通塞天君泰，艰虞道味醲。惭余衰朽质，深望后凋松。
再过佛氏山庄
作者：戴亨
朝代：清

尘寰意不惬，策杖问莓苔。桥断依山曲，溪流碍石回。苍烟樵子径，老雪故人梅。坐我春风里，谈深发旧醅。
再过灵岩寺
作者：戴亨
朝代：清

松窗侵翠霭，经案接旃檀。疏雨度高阁，轻风生暮寒。再来禅院净，真远俗尘干。莲社开何日，青山不厌看。
再送秋岑
作者：戴亨
朝代：清

杯酒送君行，秋风落叶声。同悲衰老日，可奈别离情。孤屿扁舟夜，荒江古月明。遥思悽绝处，噭噭听猿鸣。
再题松乔小室
作者：戴亨
朝代：清

逼近高堂侧，精营一小轩。退思扃竹径，防客破苔痕。今古罗绳瓮，行藏究本原。从来经济手，得力在忘言。
再题红叶小照
作者：戴亨
朝代：清

幽赏索秋痕，轻车远城郭。连磴玩回蟠，惊新非意度。村墟阒见闻，踞石眺岩壑。清泉越远冈，崎岖绕石落。红叶挂寒条，参差绮云灼。感此凌霜姿，赏心别有托。阴霞生莫崖，归怀展领略。追忆发奇吟，吟成独斟酌。
冬
作者：戴亨
朝代：清

羁客伤迟暮，隆冬发浩吁。市居惭大隐，讲席愧通儒。牢落精华铄，冰霜月夜孤。无裘难卒岁，掩卷意踟蹰。身世馀残梦，琴书滞远天。严风摧万汇，衰骨凛深渊。久历炎凉境，今非少壮年。老安夫子愿，应倍悯寒毡。
冬·其一
作者：戴亨
朝代：清

羁客伤迟暮，隆冬发浩吁。市居惭大隐，讲席愧通儒。牢落精华铄，冰霜月夜孤。无裘难卒岁，掩卷意踟蹰。
冬·其二
作者：戴亨
朝代：清

身世馀残梦，琴书滞远天。严风摧万汇，衰骨凛深渊。久历炎凉境，今非少壮年。老安夫子愿，应倍悯寒毡。
冬夜听沈江门弹琴
作者：戴亨
朝代：清

满座容皆肃，希声入耳清。片云江上白，孤月夜深明。沧海神龙跃，空山老鹤鸣。知君弦指外，怀古有馀情。
冬日山行
作者：戴亨
朝代：清

石冻流泉细，林枯落叶乾。扶筇过鸟道，风磴入云寒。
冯玉轩六十初度
作者：戴亨
朝代：清

灵椿膺殊钟，逍遥傲寒煦。春秋以八千，大物此其固。磐石亦何奇，幻历万烟雾。坚贞者不华，人罕知所务。涉世难孤清，蓄意轶朝暮。滞虑涤歆戚，休拙迥殊路。冯公道合兹，淡尔世情慕。古貌屏腴谈，丰植若寒素。今当甲子周，一阳萌初度。须发耀漆光，精神抗松簬。岩鹤戢霜翎，冰胎结梅树。称觥敞歌筵，貂锦宾姻聚。巨觥共八仙，还各持一具。旋饮旋复添，赴喉如泉注。虚疑力不胜，观者咸惊怖。须臾尽百人，周旋仍故步。既发老者叹，还生少年妒。即事徵遐龄，岂局阴阳数。
冰鉴
作者：戴亨
朝代：清

谩誇水镜别妍媸，一夕严风异昔时。我自不嫌寒彻骨，独留冰鉴照须眉。
出关闻雁
作者：戴亨
朝代：清

匹马秋风道，荒山夜雨时。音书如解寄，为报客行迟。
出山海关是日宿叶家坟
作者：戴亨
朝代：清

又逐西风出塞垣，却将辽海作家园。黄沙白草荒城曙，衰柳残烟古戍昏。风景空增游子恨，江山不返二亲魂。回看万里云天杳，泪洒龙冈暮雨繁。龙冈夜雨晓初收，惊见霜花草际浮。一剑凄凉人出塞，万山巀嵲雁鸣秋。驱驰世路馀空橐，荏苒光阴已白头。把酒自悲还自笑，古来得失只荒邱。
出山海关是日宿叶家坟·其一
作者：戴亨
朝代：清

又逐西风出塞垣，却将辽海作家园。黄沙白草荒城曙，衰柳残烟古戍昏。风景空增游子恨，江山不返二亲魂。回看万里云天杳，泪洒龙冈暮雨繁。
出山海关是日宿叶家坟·其二
作者：戴亨
朝代：清

龙冈夜雨晓初收，惊见霜花草际浮。一剑凄凉人出塞，万山巀嵲雁鸣秋。驱驰世路馀空橐，荏苒光阴已白头。把酒自悲还自笑，古来得失只荒邱。
出笼鸟
作者：戴亨
朝代：清

蒙君垂盼意，小鸟亦何知。已破樊笼出，方思性命危。惊魂栖未稳，觅食意还疑。毛羽经磨损，飞鸣慎所之。山林飞不去，罿？已难辞。彩翮兼殊众，先鸣讵所宜。自应随位置，敢复恨羁縻。从此垂堂远，知几亦未迟。
出笼鸟·其一
作者：戴亨
朝代：清

蒙君垂盼意，小鸟亦何知。已破樊笼出，方思性命危。惊魂栖未稳，觅食意还疑。毛羽经磨损，飞鸣慎所之。
出笼鸟·其二
作者：戴亨
朝代：清

山林飞不去，罿？已难辞。彩翮兼殊众，先鸣讵所宜。自应随位置，敢复恨羁縻。从此垂堂远，知几亦未迟。
出笼鸟·其二
作者：戴亨
朝代：清
体裁：五言律诗

山林飞不去，罿𦌠已难辞。彩翮兼殊众，先鸣讵所宜。自应随位置，敢复恨羁縻。从此垂堂远，知几亦未迟。
出郊远眺
作者：戴亨
朝代：清

万里关山烟雾重，巍峨宫阙动疏钟。入云春燕差池羽，逐水桃花烂漫容。事业久甘终卷帙，性情偏喜近筠松。沧洲东去无多路，樵牧将随出世踪。
刘园看牡丹同用真字
作者：戴亨
朝代：清

名园选胜结芳邻，取次看春及暮春。拟搆新诗酬国色，争浇浊酒奠花神。云来深竹庭逾静，客到忘机鸟亦驯。政暇不妨频出郭，招携童叟话天真。
刘编修殿虎赠余诗己三年矣赋此答之
作者：戴亨
朝代：清

吾辈迂疏世共闻，难将知己问尘氛。况当遁迹如张俭，谁信谈经类子云。识具古今仍嗜学，交空南北始逢君。芝兰赠我联同气，怀袖三年吐异芬。碧云苍雾讲堂阴，燕市离群听雁音。倾盖一谈天下计，开襟真见古初心。浮沈声气交嫌晚，商榷人天道且深。白雪若教容易和，岂烦岁久始追寻。
刘编修殿虎赠余诗己三年矣赋此答之·其一
作者：戴亨
朝代：清

吾辈迂疏世共闻，难将知己问尘氛。况当遁迹如张俭，谁信谈经类子云。识具古今仍嗜学，交空南北始逢君。芝兰赠我联同气，怀袖三年吐异芬。
刘编修殿虎赠余诗己三年矣赋此答之·其二
作者：戴亨
朝代：清

碧云苍雾讲堂阴，燕市离群听雁音。倾盖一谈天下计，开襟真见古初心。浮沈声气交嫌晚，商榷人天道且深。白雪若教容易和，岂烦岁久始追寻。
初秋过五峰山
作者：戴亨
朝代：清

不是因公至，何知此境仙。奇峰争插汉，秋水远浮天。老衲藏深峪，疏钟出曙烟。到来心境寂，觅胜且流连。云构盘空邃，仙源入境清。过桥通鸟道，穿竹忽泉声。峰壑阶前秀，山禽时一鸣。林梢风叶落，点点动秋情。素性耽丘壑，兹游畅我情。野花随意发，山鸟不知名。圭组心俱淡，烟霞念颇生。携筇閒眺望，缓步觉身轻。坐久花时落，风轻水自纹。松阴寒欲雨，石罅暖生云。山寂樵歌起，风霄静里闻。忘机亲牧竖，鸥鹤亦同群。斜阳催返驾，无计复淹留。好鸟啼将别，清泉咽不流。霜催红叶曙，山养白云秋。再至幽栖地，应？信宿游。
初秋过五峰山·其一
作者：戴亨
朝代：清

不是因公至，何知此境仙。奇峰争插汉，秋水远浮天。老衲藏深峪，疏钟出曙烟。到来心境寂，觅胜且流连。
初秋过五峰山·其三
作者：戴亨
朝代：清

素性耽丘壑，兹游畅我情。野花随意发，山鸟不知名。圭组心俱淡，烟霞念颇生。携筇閒眺望，缓步觉身轻。
初秋过五峰山·其二
作者：戴亨
朝代：清

云构盘空邃，仙源入境清。过桥通鸟道，穿竹忽泉声。峰壑阶前秀，山禽时一鸣。林梢风叶落，点点动秋情。
初秋过五峰山·其五
作者：戴亨
朝代：清

斜阳催返驾，无计复淹留。好鸟啼将别，清泉咽不流。霜催红叶曙，山养白云秋。再至幽栖地，应？信宿游。
初秋过五峰山·其五
作者：戴亨
朝代：清
体裁：五言律诗

斜阳催返驾，无计复淹留。好鸟啼将别，清泉咽不流。霜催红叶曙，山养白云秋。再至幽栖地，应𢬵信宿游。
初秋过五峰山·其四
作者：戴亨
朝代：清

坐久花时落，风轻水自纹。松阴寒欲雨，石罅暖生云。山寂樵歌起，风霄静里闻。忘机亲牧竖，鸥鹤亦同群。
初秋郊望
作者：戴亨
朝代：清

西风吹雨过燕城，茂草芳丛踏已平。介树严霜看未落，穿云归雁听无声。碎琴久绝王门操，归梦长牵故国情。此日高堂闻画角，遥知清泪为儿倾。
别沈阳
作者：戴亨
朝代：清

风淳地沃丰岐并，旅食频年骨暗惊。未获潜身安乐土，争求识面但虚名。蠮螉塞下黄云路，鸡鹿山前白发生。几日归来席未暖，又携诗卷向神京。
别赵南村
作者：戴亨
朝代：清

相逢应未远，何事转凄其。才得与君遇，冰霜又别离。
别香山二首
作者：戴亨
朝代：清

已命归途驾，犹看旭日前。山容增烂缦，我意倍流连。泉石别今日，莺花想隔年。再游愁不遂，把酒嘱林泉。殷勤倾浊酒，与尔结幽情。已快连朝赏，还申后日盟。白云常在眼，流水莫收声。题遍岩间石，君应更著名。
别香山二首·其一
作者：戴亨
朝代：清

已命归途驾，犹看旭日前。山容增烂缦，我意倍流连。泉石别今日，莺花想隔年。再游愁不遂，把酒嘱林泉。
别香山二首·其二
作者：戴亨
朝代：清

殷勤倾浊酒，与尔结幽情。已快连朝赏，还申后日盟。白云常在眼，流水莫收声。题遍岩间石，君应更著名。
制艺
作者：戴亨
朝代：清

酝酿坟皇奥，研抒性命馀。身当多难后，心隔少年初。勉扩尘中境，聊摅腹内书。风雷随煅炼，冰雪荡空虚。艰苦文章在，支离世务疏。此中堪自信，诸子意何如。
前题三叠原韵
作者：戴亨
朝代：清

田盘高莫极，清冷出人群。霄汉长悬月，虚空不住云。钟鸣山谷应，竹引石泉分。红叶萧萧落，秋声静里闻。谁识根尘净，今能得自然。鸟啼山月上，门掩谷云前。漉酒閒中课，敲诗醉后禅。远公高卧处，翘首但苍烟。
前题三叠原韵·其一
作者：戴亨
朝代：清

田盘高莫极，清冷出人群。霄汉长悬月，虚空不住云。钟鸣山谷应，竹引石泉分。红叶萧萧落，秋声静里闻。
前题三叠原韵·其二
作者：戴亨
朝代：清

谁识根尘净，今能得自然。鸟啼山月上，门掩谷云前。漉酒閒中课，敲诗醉后禅。远公高卧处，翘首但苍烟。
前题再叠原韵
作者：戴亨
朝代：清

此去成长往，甘心草木群。移花秋贮月，种石夜留云。禅室钟鱼静，斋粮鸟雀分。山窗空际雨，应向定中闻。结茅空翠辟，烛径野花然。樵路侵厨过，峰峦赴榻前。澄潭空众象，秋月照枯禅。时有探奇兴，携筇涧底烟。
前题再叠原韵·其一
作者：戴亨
朝代：清

此去成长往，甘心草木群。移花秋贮月，种石夜留云。禅室钟鱼静，斋粮鸟雀分。山窗空际雨，应向定中闻。
前题再叠原韵·其二
作者：戴亨
朝代：清

结茅空翠辟，烛径野花然。樵路侵厨过，峰峦赴榻前。澄潭空众象，秋月照枯禅。时有探奇兴，携筇涧底烟。
前题又步原韵一首
作者：戴亨
朝代：清

邂逅逢君雪满头，怜才慕德两绸缪。百年耽咏心长泰，万里乘风事早休。都转雷塘思握管，客星严濑访披裘。老来我亦无拘束，愿与湖山结胜游。
前题步天峰韵
作者：戴亨
朝代：清

西麓饶名胜，幽深别有天。官閒曾过赏，尘隔几经年。樵子石梁路，渔罾荻浦烟。相期蜡双屐，幽兴寄林泉。
劝农
作者：戴亨
朝代：清

喈喈仓庚鸣，阴阴膏雨滋。田家勤力作，所惧违天时。丁男事南亩，妇孺饷东菑。烈日曝尔体，毒涝煎尔肌。岂不悯劳悴，生人道在斯。拮据幸有秋，衣食固其资。时或岁不稔，室家良苦饥。孰是任鲁莽，丰裕而能期。欢言劝时务，壶餐聊尔遗。